Андижонда ИИБ ходими шифокорни калтаклагани айтилмоқда (видео) — Sof.uz\n14.09 17:55 682 Жамият\nАндижон вилояти Андижон туманида шифокор ва фуқаро ўртасида муштлашув содир бўлди. «Замон» ахборот дастури'га таяниб, Дарё.узнинг маълум қилишича, шифокорни Ички ишлар ходими калтаклаган. Лекин Бош прокуратура ва Андижон вилояти ИИБ эса шифокор билан муштлашган шахс ИИБ ходими эмас, балки туман ИИБ тезкор вакили вазифасида ишловчи шахснинг акаси экани маълум қилинган.\n«Севимли» каналининг ҳодиса бўйича ахбороти\nТелеканалнинг «Замон» ахборот дастурида маълум қилинишича, Андижон тумани тиббиёт бирлашмасига қарашли 3-сонли қишлоқ оилавий поликлиникасида шифокор Й.О. ва Ички ишлар ходими деб айтилаётган фуқаро Ғ.М. билан муштлашув содир бўлган. Дастур мухбиринг таъкидлашича, шифокорни калтаклаган шахс ўзини ИИБ ходим сифатида таништирган.\nВоқеага гувоҳ бўлган шифокор ҳолатни қуйидагича баён қилади.\n«Хонам очиқ эди. Бир пайт 'Ким бу?ʼ, деб бақириб қолди. Кейин чиқиб ʼЎт қўйиб юбориш керак бу ерга, ходимлари билан ўт қўйиб юбориш керак. Мен Ички ишларда ишлайман, биласизларми мен ҳазилакам одам эмасман, куйдирвораман, ёндирвораман дебʼ, бақирди.\nБир пайт 'учаскавойʼ келди. У ҳам келиши биланоқ шифокорга бақириб кетди. Ички ишларда ишлаган таниши эканми, билмадик.\nБиз ҳам иложи борича шу халқнинг хизматини қилишга ҳаракат қиляпмиз», дейди гувоҳ.\nВоқеа иштирокчиси, шифокор Й.О. ҳам воқеа ҳақида гапириб берди.\n«Кўригимга кирган аёл "Менга эшикни ёпиб қўй, деб бақирган бола шу бўлади" деди. Кейин (ИИБ ходими) 'Юр, сен билан гаплашамизʼ, деб хонага олиб кирди. Ичкарида ўзаро келиша олмай қолдик. Бироз назоратдан чиқиб кетиб қолдик.\nҲозир менинг умумий аҳволим яхши, тан жароҳат олмаганман. Иккинчи томон билан ҳам ўзаро келишиб олганмиз. Шикоятларим йўқ», – дейди шифокор.\nБош прокуратура муносабати\nБош прокуратуранинг маълум қилишича, 2020 йил 29 август куни соат 17:30 ларда Андижон туман тиббиёт бирлашмасига қарашли 3-сонли қишлоқ оилавий поликлиникасида юз берган. Шу куни навбатчилик қилаётган умумий амалиёт шифокори Й.О. Андижон тумани «Кенгаш» МФЙда яшовчи, 1980 йилда туғилган Ғ.М.нинг уч яшар жиянини коронавирус пандемияси билан гумон қилинган шахсларни жойлаштирувчи изоляция хонасида қабул қилмоқчи бўлади. Бундан жаҳли чиққан Ғ.М. навбатчи шифокор Й.О. билан ўзаро жанжаллашиб кетади ва уни уриб, тан жароҳати етказади.\nМазкур ҳолат бўйича олиб борилаётган терговга қадар текшириш ҳаракатлари давомида Ғ.М. ва шифокор Й.О. ўзаро ярашиб олишганлигини, бир-бирига нисбатан ҳеч қандай даъво ёки эътирози йўқлигини билдириб, суд-тиббий экспертизадан ўтишдан бош тортишади. Шундан келиб чиқиб, терговга қадар текширувни тугатиш тўғрисида қарор қабул қилинган.\nТўпланган ҳужжатлар назорат тартибида ўрганилганида профилактика инспектори суриштирув ҳаракатларини бир томонлама олиб борганлиги, ҳолатга гувоҳ бўлган қўшимча шахсларни аниқламаганлиги, ижтимоий тармоқларда акс этган ҳолатларини иш ҳужжатларига қўшмаганлиги ва бошқа суриштирув ҳаракатларини олиб бормасдан шошма-шошарлик билан ҳеч қандай процессуал аҳамиятга эга бўлмаган қарор қабул қилганлигини аниқланган.\nШунга кўра, мазкур қарор 13 сентябрь куни Андижон туман прокурори томонидан бекор қилиниб, туман ИИБ ҲПБ ТП профилактика инспектори Ф.И.га нисбатан хизмат текшируви тайинланган.\nБош прокуратура матбуот хизмати «Xabar.uz» мухбирининг «Зўравон ростан ҳам ИИБ ходимими?» деган саволига қуйидагича аниқлик киритди: Жанжаллашган фуқаро Ғ.М. унинг укаси Ш.М. туман ИИБ тезкор вакили вазифасида ишлайди. Ҳозирча у шифохонага акаси ва шифокор ўртасида жанжал бўлиб ўтганидан сўнг етиб боргани маълум.\nҲозирда туман прокуратураси томонидан қўшимча терговга қадар текширув ҳаракатлари олиб борилмоқда.\nАндижон вилояти ИИБнинг ҳолатга изоҳи\nИИВ ахборот хизматининг маълум қилишича, юқоридаги воқеа юзасидан Андижон тумани ИИБга 2020 йил 29 август куни соат 13:30 ларда хабар келиб тушган.\n«Ҳолат ўрганилганда, аниқланишича, мазкур поликлиника умумий амалиёт шифокори фуқаро О.Й. шу куни иш фаолиятини олиб бораётган вақтида, Андижон тумани «Кенгаш» МФЙда истиқомат қилувчи фуқаро М.Ғ. жияни М.А.нинг соғлиғи ёмонлашганлиги учун уни тиббий кўрикка олиб келган, сўнгра ҳақиқатан навбат талашиб, фуқаро ва шифокор ўртасида ўзаро келишмовчилик ва жанжал келиб чиққан. Шифокорнинг тушунтиришига кўра мазкур ҳолат юзасидан унда ҳеч кимга нисбатан даъвоси йўқ, келишмовчилик оқибатида тан жароҳати олмаган.\nЎз навбатида, иккинчи томон М.Ғ. ҳам икки томонлама жанжал ўзаро тушунмовчилик натижасида келиб чиққанлигини, шифокордан кечирим сўраб, тартибсизлик қилганидан пушаймон эканлигини, ҳозирда шифокорга нисбатан эътирози йўқлигини, тан жароҳати олмаганлигини баён қилган.\nТомонлар ва гувоҳларнинг кўрсатмалари ҳамда иш бўйича тўпланган материаллар ҳуқуқий баҳоланиб, ички ишлар органлари томонидан жиноят иши қўзғатишни рад этиш ҳақида қарор қабул қилинган.\nИчки ишлар органлари ходимлари мазкур келишмовчиликда иштирок этишмаган», дейилади ИИБ хабарида.\nШу билан бирга, вилоят ИИБ ахборот тарқатувчи телевизион каналлар ва айрим ижтимоий тармоқлардан, жамоатчиликка эълон қилинаётган маълумотларни текшириб, холислигига ишонч ҳосил қилганидан сўнг аҳолига етказишларини сўраган.\n«Текширилмаган ва ёлғон ахборотни, шунингдек, ички ишлар органлари ходимларини обрўсизлантиришга қаратилган маълумотларни тарқатиш қонунда белгиланган тартибда жавобгарликни келтириб чиқаришини унутмасликларини сўраб қоламиз», – дея хабарни якунланган ИИВ.\nшифокор инсон ҳуқуқлари ИИБ ходимлари\n28.09 15:34 2971\n28.09 09:53 2054\n28.09 22:08 1790\n28.09 13:28 1769\n15.09 16:18 1185\n15.09 10:02 722\nЙПХ ходими ҳайдовчига соқол ўстириш мумкин эмаслигини ва бу Ислом динида ҳам буюрилмаганини айтди (видео)\n12.09 15:43 1639


Нега қишда ниқобни бир соатдан ортиқ тақиб бўлмайди? - Zamin.uz\nКоронавирус пандемияси сабабли дунёда, жумладан, юртимизда ҳам жамоат жойларида ниқобсиз юриш тақиқланган. Бироқ қиш келиб, ҳавонинг совиши туфайли ниқобдан фойдаланаётганда унинг намланиб, ички қисми ҳўл бўлиб қолаётгани кўпчиликнинг эътиборини тортмоқда. Бу ҳолат бошқа касалликка сабаб бўлмайдими, деган хавотирлар ҳам йўқ эмас.\n«Ниқоб тақиш бир тарафдан ҳимоя вазифасини бажаради. Лекин унинг зарарли тарафлари ҳам бор. Мисол учун, ташқарида ҳаво ҳарорати 20 даража бўлса, ютиб чиқараётган нафасимиз 36 даража бўлади. Зеро, соғлом бурун ўтаётган ҳавони намлаб, чангдан тозалаб ўпкага 36 даража қилиб узатади. Бу жараённи ҳисобга оладиган бўлсак, узоқ вақт ниқоб тақиб юриш оғиз, бурун бўшлиғида ҳароратнинг баландроқ бўлишига сабаб бўлади. Чунки терлаб, намланган ниқоб ҳавони яхши ўтказмайди. Бир ниқобдан бир соат фойдалансак, оғиз бўшлиғидаги намлик эвазига кислород ўтказиши камаяди ва организмда маълум миқдорда кислород димиқиши юзага келади», — дейди лор шифокори Қобилжон Тўйчиев.\nҚиш кунида ниқобни узоқ тақиб бўлмайди, уни тез-тез алмаштириб туриш керак. Агар имкон бўлса, жамоат жойларига кирмаслик, иложи борича, тезроқ очиқ жойга чиқиш керак. Агар ниқоб матоси жуда қалин ва ундан нафас олиш қийин бўлса, ҳаво очиқ қолган ён томонлар орқали чиқиб, ниқобнинг ўзи тезда намланади ва самарасиз бўлиб қолади.\nЭътибор қиладиган бўлсак, ниқоб таққанда буруннинг тепа қисмида очиқ жой қолади. Карбонат ангидрид бу жойдан кўз ва киприкка урилиб, уларни намлантиради. Киприкнинг намланиши ўтиб кетади, лекин кўз намланиб, шамолда қуриши бошқа касалликларнинг ривожланишга сабаб бўлиши мумкин.\nAгар ниқоб томчиларни яхши фильтрламаса, бундай ниқоб нафақат ёрдам бермайди, балки аҳволни янада ёмонлаштириши ҳам мумкин. Кичик бир тадқиқотда шундай мато катта томчиларни парчалаётгани кўринади. Натижада, умуман ниқобсиз гаплашгандан кўра кўпроқ томчилар ҳосил бўлган. Назарий томондан олиб қараса, бу ҳолат жиддий зарар етказиши мумкин, чунки кичикроқ томчилар ҳавода узоқроқ туради, ерга тушмайди ва инфекциянинг потенциал манбаи бўлиб қолади. “Замин” янгиликларини “Facebook”да кузатиб боринг\nЯнгиликлар » Жамият » Нега қишда ниқобни бир соатдан ортиқ тақиб бўлмайди?


Mercedes-Benz йўлда шакллар ҳосил қиладиган Digital-Light оптикасини намойиш қилди » Ўзбекистон янгиликлари – Zamin.uz\nЭлектроника борасида замонавий автомобиллар жуда тез ривожланиб бормоқда. Албатта, бу жараённи смартфон бозори билан қиёслаб бўлмайди, бироқ автомобиль электроникаси соҳаси ҳам жадал суръатлар билан ўсиб бормоқда.\nЖумладан, куни кеча Германиянинг Mercedes-Benz яқин келажак аатомобилларида қўлланиладиган навбатдаги инновацияни намойиш қилди. Ишланмага Digital-Light номи берилган бўлиб, у янги авлоддаги адаптив светодиодли фаралар тўпламидан иборат.\nDigital-Light фараларининг ҳар бирида миллиондан ортиқ микрокўзгулар мавжуд. Улар йўлда турли шаклларнинг қиёфасини акс эттириши мумкин. Дейлик, буларга масофа узунлиги кўрсатилган бурилиш белгиси ёки бошқа йўл қоидаси билан боғлиқ бошқа шаклларни мисол қилса бўлади. Шунингдек, фаралар автомобиль олдида пиёдалар йўлакчасини ҳам чизиши мумкин. Бундай фаралар биринчи бўлиб S-Class автомобилларида пайдо бўлиши айтилмоқда. Қолган имкониятлар билан қуйидаги видеода танишинг.\nТеглар: бироқ номи ҳар жараённи қўлланиладиган бормоқда


"Машъал": Вилоят ҳокими кубогида кумуш ва бронзага эга бўлдик » Скачать музыку бесплатно новинки музыки 2016-2017\nКомментариев: 0 Просмотров: 181 Дата: 29-02-2016, 13:25 Қашқадарё вилоят ҳокими кубогининг ушбу мавсуми якунига етди. Жамоалар учун мавсум олди тайёргарлик турнир вазифасини ҳам ўтаб берган ушбу турнир кескин ва муросасиз кечди. Финалга қадар Қаршининг "Насаф" жамоаси ёшлари ва биринчилик вакилларимиз "Машъал-2" етиб келди ва кубок учун майдонга чиқди.Учрашувнинг 30 дақиқасида вакилларимиздан Таваккал Абдураҳмонов ҳисобни очди бироқ бу ҳисобни ўйин охиригача сақлаб қола олмади. Микола Лапа шогирдларига тажриба етишмади ва ўйин сўнггида кетма-кет уч тўп ўтказиб юборди. Якунда бош совринни ёш "аждарлар" қўлга киритди. "Машъал-2" эса турнирнинг кумуш медалларига эга бўлди.Учинчи ўрин учун кечган баҳсда эса Бахтиёр Сатторов бошчилигидаги ёшлар жамоамиз "Шўртан" ёшларига қарши ўйнади ва пенальтилар баҳсида эса ёшларимиз омадлироқ чиқди.Вилоят ҳокими кубогининг 2016 йилги баҳслари якунланди ва унда ҳар икки жамоамиз совриндорлар қаторидан жой олди. - деб хабар бермоқда Stadion.uz нашри.


Миллиардга олиб борувчи ғоялар – mulkdor.com\nApril 30 2015, 11:04 БизнесИнвестицияМулкдор\nShasta Ventures илк даврлардаги инвестицияларга алоҳида эътибор қаратади, шунинг учун илк сармоя раунди (“А” раунд) жуда қиммат бўлган 32 та компанияни ўрганиб чиқдик. Тадқиқотда қиймати 1 миллиард ва ундан ортиқ бўлган (сўнгги сармоя раунди ва фонд бозорларидаги нархини баҳолаш натижалари бўйича) 25 та компания ҳамда миллиард қийматига эга бўладиган 7 та салоҳиятли компания иштирок этган. Биз ҳамкасбим Никхил билан биргаликда турли ҳажмдаги кўплаб стартапларни ўрганиб чиқдик, бунда уларнинг молиялаштирилиш тарихи, фойдаланувчилар сонининг ўсиш динамикаси, компаниянинг ривожланиш суръати, тармоқ эффектлари, ҳуқуқий тўсиқлари, бозор динамикаси ва команда каби омилларга алоҳида аҳамият бердик.\nБиз бир неча умумий қирраларни аниқладик, улар кўп жиҳатдан кутилмас томонлар эди.\n1. Ғояни қабул қилиш осон кечмаган\nКомпания қиймати миллиардга етганида унинг бош ғояси ва қимматли таклифи барчага ойдек равшан. Аммо стартапнинг илк кунларида барчаси бошқача.\nТаҳлилимизга кўра, кўплаб компаниялар қабул қилиниши осон кечмаган ғояларга асосланган. Қанча инсонлар қора рангдаги машинада юради? Жонли эфирда ким компьютер ўйинини ўйнаётган инсонни томоша қилади? Бегоналар уйидаги диванни ким ижрага олади? Буларнинг барчаси кимга керак?\nAirbnb асосчиси Брайан Чески бу ҳақда шундай ёзган:\n“Водийга келганимизда ҳеч ким Airbnb учун пул тикиш иштиёқида бўлмаган. Барча буни аҳмоқона ғоя, деб ҳисоблар эди: ҳеч ким бегоналарникида меҳмонда қолишни истамайди – бу жуда ғалати”.\nАён бўлдики, энг муваффақиятли ғоялар бир қарашда ундай кўринмайди. Яъни ғояни керакли масштабга эга бўлмайдигандек, бошқариш мураккаб ёки стартап заминида ётувчи таклиф ғалати бўлиб кўринади. Шунга қарамасдан, муваффаққиятли компаниялар дарҳол яхши натижаларга эришадилар.\n2. Рақиб бозорлар\nАқл жиҳатидан олиб қараганда, умуман тегилмаган соҳалардагина муваффақиятга эришиш имконияти кўпроқ, яъни бунинг учун стартап ғояси умуман янги бўлиши керак. Биз амалиётда бу фикрнинг акси амалга ошишини аниқладик. Ўрганилган компанияларнинг кўпчилиги юқори рақобатга эга бўлган соҳаларда ривожланган.\nМисол учун, тезкор хабарларни олайлик. Snapchat ёки WhatsAppга қадар бу соҳада кўплар фаолият олиб боришган, аммо кучли рақобатга қарамай мазкур стартаплар муваффаққиятга эришди. Шуни алоҳида таъкидлаш жоизки, тадқиқотимиз давомида миллиард қийматига эга бўлган компаниялар ижтимоий хизматлар ва коммуникация соҳасида жам бўлганини аниқладик.\nЯна бир мисол, Uber, Airbnb, Eventbrite ва Instacart фаолият юритувчи бозор сектори. Уларгача ҳам инсонлар таксига буюртма бериш, турар-жой излаб топиш, тадбирларни ташкиллаштириш ва маҳсулотларни харид қилишни уддалашган. Шунга қарамай, фойдаланувчиларга вазифани бажаришнинг янада қулай усулини таклиф этишди.\nБундан шундай хулоса қилиш мумкинки, фойдаланувчилар аллақачон мавжуд бўлган маҳсулот ёки хизматнинг мукаммаллаштирилган вариантини таклиф этишганида хурсанд бўладилар. Яна шуниси маълумки, йирик бир кўринишга келган бозорнинг мавжудлиги мижозларга хизмат кўрсатишнинг янги технологияларини таклиф этиш имконини берган.\n3. Истеъмолчилар хулқ-атворига нисбатан янгича ёндошув\nАниқланишича, истеъмолчилар бозорида фаолият юритувчи миллиардга эга бўлган компаниялар одатда янги нарса ихтиро қилмай, мавжуд бўлганларини яхшилайдилар.\nNextdoor, Square, Zulily ва бошқа у каби стартаплар истеъмолчиларга вазифанинг янгича ёндашувини таклиф эта олдилар: қўшнилар билан мулоқот, сақлаш, синхронлаш ва ўша давр учун яхши бўлган файлни кўчириб ўтказиш усуллари – USB флешка ёрдамида ёки ўз-ўзига юборилган хат орқали каби. Tumblr эса мазмун атрофида унга қизиққан ҳамжамиятни ярата олди – уларнинг таклифи бошқаларига қараганда шуниси билан фарқланди. Nestда эса яхши лойиҳалаштирилган ва қувватни тежайдиган интернетга уланган термостатни ишлаб чиқишди. Uber транспорт компанияси бизнес моделини қайта таҳлил қилиб фойдаланувчилар учун анча қулай ва ёқимли бўлган таксини тақдим эта олди.\n4. Тажрибага эга бўлмаган асосчилар\nШуниси жуда ғалатики, бу каби тез тараққий этган компаниялар рули одатда тажрибага эга бўлмаган тадбиркорлар қўлида бўлади.\nҚўриб ўтилган компанияларнинг тўртдан уч қисми бизнесда янги бўлган инсонлар томонидан ташкил этилган ва бошқарилган. Уларда танланган соҳа бўйича катта тажриба мавжуд эмас эди, аммо мижозга керакли нарса тўғрисида тушунча ва уни амалга ошириш учун иштиёқ мавжуд эди. Нарсаларга бўлган янгича қараш жуда муҳим. Тажрибага эга инсонлар ўзларига кўпинча “бу мумкин” ва “бу амалга ошмайди” каби чекловлар қўядилар.\n5. Даромад олмасдан\nЯна бир қизиқ кашфиёт шуки, миллиард миқдоридаги даромадга эришган компанияларнинг катта қисми дастлабки босқичларда ўз фойдаланувчиларидан пул олишмаган. Мисол тариқасида Twitter, Pinterest, Houzz ва Nextdoorни келтиришимиз мумкин. Улар бу босқичда даромад топишга эмас, фойдаланувчилар базасини ташкил этишга ўз эътиборларини қаратганлар. Бозорда мустаҳкамланиб олгач, фойдаланувчилар базасига эга бўлгачгина даромад ҳақида ўйлашни бошлаганлар.\nБиринчи сармоя раунди пайтига қадар компанияларнинг кўпчилиги даромадга эга бўлмаганига қарамай, улардан кўпчилиги катта даражадаги ўсиш, уларнинг маҳсулоти бозор томонидан қабул қилинганини кўрсатувчи тармоқ эффектини намойиш қилганлар.\nТадқиқот натижалари шуни кўрсатадики, келажакдаги муваффақият камдан-кам ҳоллардагина аниқ намоён бўлади.\nБаъзи юқорига олға интилиши керак бўлган стартаплар инқирозга юз тутди, ердан базўр силжиган бошқалари эса ҳаммани лол қолдирди. Бу ерда ҳеч қандай формула ишламайди, кутилган натижалар кўпинча алдамчи бўлади, ҳар бир муваффақият тарихи ўзига хосдир, аммо қонуният мавжуд.\nБизнинг таҳлилимиз улардан бирини аниқлади. Бозорнинг муайян сегменти қанчалик рақобатга эга бўлмасин, агар у йирик бўлса, мижозларга янада яхшироқ таклифларни тақдим эта оладиган бошқа компаниялар топилади ва бунинг орқасидан катта муваффақиятга эришади.\nДарҳақиқат, “барча янги нарсалар – яхшигина унут бўлган эски нарсалардир” . Шундай экан, қайсидир соҳа: маҳсулот ёки хизмат турини янада ривожлантириш бўйича сизда қандайдир ғоя пайдо бўлса, уни амалга оширишга ҳаракат қилиш зарур. Чунки истеъмолчилар ва мижозлар доимо мавжуд маҳсулот ёки хизматнинг янада такомиллашган вариантига эга бўлиш ва ундан фойдаланиш истагида бўладилар. Мана шу фактни доим ҳисобга олиб қўйинг!


Петербургда боласини пуллаган ўзбек аёли жавобгарликка тортилди\n28 феврал 2021, Тошкент вақти: 05:27\nДоғистонда ташлаб кетилган чақалоқ\nОлти ойлик чақалоғини 800 минг рублга пулламоқчи бўлган ўзбекистонлик аёл жиноий жавобгарликка тортилди. 4 апрель куни 33 яшар Гавҳар А.ни ҳисбда қолдириш масаласи судда муҳокама этилди.\n2016 йилнинг 31 мартида Россиянинг Санкт-Петербург шаҳрида ўз боласини пулламоқчи бўлган ўзбекистонлик 33 яшар аёл қўлга олинди.\nЎтган йилнинг октябрида туғилган ўғил болани муҳожир аёл 800 минг рубль(~12000 АҚШ доллари)га баҳолаб, маҳаллий жиноят-қидирув бўлими оператив ходимига сотаётганида ушланди.\nБола сотувчи аёл Петербургнинг Қозон кўчасидаги кафеларидан бирида пулни қўлига олганидан кейин ушланди, дейди Озодликка амалиёт тафсилотларини гапириб берган шаҳар Бош тергов қўмитаси ахборот бўлими бошлиғи Сергей Капитонов.\n- Уни бугун ҳибсда қолдириш масаласи судда кўрилаяпти. Бу ишга, сўзсиз, аёл ғаразли манфаатларини кўзлаб қўл урган – 800 минг рублга сотмоқчи бўлди! Бошқа сабаблари йўқ, деди Сергей Капитонов.\nОзодликка маълум бўлишича, Гавҳар А. исмли 1982 йилда туғилган бу айбланувчи аёлга нисбатан Санкт-Петербург Тергов қўмитаси томонидан Россия Федерацияси Жиноят Кодексининг 127.1 моддаси 2- қисми “б,з” бандлари (“одам савдоси”) бўйича жиноий иш қўзғатилди.\nОлти ойлик бола маҳаллий клиникалардан бирига юборилди. Тергов-суриштирув ишлари давом этмоқда.\nПетербург Тергов қўмитаси расмийси Сергей Капитонов Петербургда айнан ўзбекистонлик меҳнат муҳожирларининг ўз фарзандларини сотишга уринишлари билан боғлиқ воқеалар аввал ҳам учраганини эслатди:\n- Бир йил давомида, адашмасам, бу учинчи ҳодиса. Охирги маротаба кузда бўлганди. Ачинарлиси, бола сотишга асосан ҳамюртларингиз уринаяпти. Наҳотки улар Интернет орқали ёки истаган бошқа тарзда болани сотиш тўғрисидаги эълон дарҳол полиция ва махфий хизматлар назоратига тушиши, бу қилмиш ортида жиддий жавобгарлиги борлигини тушунишмайди?! -деди Сергей Капитонов.\nТергов ходими 2014 йилнинг мартида Петербургда 22 яшар ўзбекистонлик Сайлигул Нуралиева янги туғилган ўғлини сотиш пайтида бу савдога ëрдам берган 29 яшар тожикистонлик Азиза Давурова билан бирга қўлга олинганини эстлатди. Тўрт кунлик болани 25 минг рублга сотмоқчи бўлган муҳожир аёллар пулни регистрациядан ўтиш учун ишлатмоқчи бўлганини билдирган.\nШу йилнинг 27 февралида Озодлик радиоси ўзбекистонлик она-бола янги туғилган чақалоқни Петербургда 80 минг рубль эвазига сотишга уринганида қўлга олингани ҳақида хабар берган эди. Шу тариқа 50 ёшли бу аёл никоҳсиз ўғил туққан 24 ёшли қизини “шармандалик”дан халос қилмоқчи бўлганини терговчиларга айтган.\n2015 йилнинг февралида 2 кунлик чақалоғини 6 минг долларга баҳолаган 38 яшар ўзбекистонлик Баҳронова оператив ходимлар томонидан ушланган эди. У Россияда бола туққанини Ўзбекистонда қолган эри ва тўрт нафар фарзандидан яширмоқчи ва боз устига даромад олмоқчи ҳам бўлганини гапириб берган.\nЎзбекистонлик меҳнат муҳожирлари томонидан ўз фарзандларини сотиш ҳолатлари Россиянинг бошқа шаҳар ва ўлкаларида ҳам қайдга олингани тўғрисида Озодлик хабар бериб келади.\nЖумладан, яқинда Москва вилоятида уч ойлик чақалоғини 70 минг рублга (тахминан 1130 АҚШ доллари) пуллашга уринган ўзбекистонлик Гулнора Ҳошимова 5 йиллик қамоқ жазосига маҳкум этилди.


Babymohi севгилиси билан қандай танишгани ҳақида айтиб берди — видео - 26 Апреля 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2022-05-21, 11:25 PM\nГлавная / Bosh sahifa » 2022 » Апрель » 26 » Babymohi севгилиси билан қандай танишгани ҳақида айтиб берди — видео\nBabymohi севгилиси билан қандай танишгани ҳақида айтиб берди — видео\nУлар танишишига «Келмайсан» қўшиғи сабаб бўлган\nИнстаблогер, хонанда Babymohi Instagram саҳифасида севгилиси билан қандай танишгани ҳақида айтиб берди.\nУнинг сўзларига кўра, барчасига «Келмайсан» қўшиғи сабаб бўлган. Ушбу қўшиқ хонанданинг бўлажак турмуш ўртоғига тегишли бўлган. Қўшиқ Моҳларойимга ёқиб қолгани сабаб унинг муаллифи кимлигига қизиққан. Улар аввал Instagram’да бир-бирини кузатган.\n«Мен ҳар доим ёзишини кутардим, лекин мени жуда ҳам эркатой ва димоғи баланд қиз деб ўйлагани сабаб, жуда кам ёзар эди. Шунинг учун, йигитлар ҳозироқ биринчи қадамни қўйинг, балки у қизга бир неча йиллардан сўнг сиз ҳам узук тақиб қўярсиз. 2019 йил 3 декабрь куни ойимнинг ишхонасида болажонларга хайрия байрам ташкил қилганимизда қўллагани келган ва биринчи маротаба шу ерда кўришганмиз. Расмини кўрмаган эдим ва биринчи кўрганимда кўнглим тушган, лекин билдирмаганман чунки у ўзини совуққон тутган. Биринчи учрашувга овқатланишга чиқганимизда лағмон айтганмиз. Жуда ҳам ноқулай вазият. Тассавур қилинг сиз биринчи учрашувдасиз ва лағмон еяпсиз. Бир амаллаб чиройли еганман», — дейди Бабймоҳи.


Киев газ учун қарзини қисман тўлади. Газпром аванс тизимини жорий қилишни кечиктирди\nРоссиянинг Газпром Украинадан газ учун ҳақни аванс сифатида олиш тизимини жорий қилишни 9 июнгача кечиктирди. Киев ҳукумати Москвадан қарздорлигини қисман қоплагани бу қарорга сабаб бўлди.\nГазпром Бош ижрочи директори Алексей Миллер бу ҳақда 2 июнь куни маълум қилди. Россия Энергия вазирлиги Украина 5,2 миллиард АҚШ долларига тенг қарзидан 786 миллион долларини тўлаганинини тасдиқлади.\n“Украинанинг ўз қарзини тўла бошлагани ва олдиндан ҳақ тўлаш режимининг жорий қилинишини 9 июнгача қолдира олганини олқишлаймиз”, деди Миллер.\nҚарзнинг қисман тўланиши Украинанинг қарздорлигини бартараф қилиш бўйича Брюсселда 2 июн куни бошланадиган музокараларга йўл очиб беради. Европа Иттифоқининг Энергия масалалари бўйича комиссари Гюнтер Оттингер сўзлашувда ижобий натижаларга эришилишга умид қилишини билдирди.


Дани Алвес ўз сўзларига изоҳ бериб ўтди » Скачать музыку бесплатно новинки музыки 2016-2017\nКомментариев: 0 Просмотров: 255 Дата: 10-01-2016, 17:10 «Барселона» ҳимоячиси Дани Алвес испан матбуотига нисбатан ёзган кескин сўзларига изоҳ бериб ўтди. Эслатиб ўтамиз, у ОАВ вакилларини "чиқинди" деб атаганди.«Мен айтган гапларимга тузатиш киритиб ўтишим лозим. Мен мазмунни эмас, сўзни ўзгартирмоқчиман. Мен ҳамон ўз фикримда турибман. Айрим ОАВ вакиллари жуда паст савияли ва футболга ҳеч қандай ёрдам бераётгани йўқ. Бу барчага тааллуқли эмас. Сўзларим кимга тегишли бўлса, ўзлари мени тушуниб олишди. "Эспаньол"га қарши ўйиндаги оддий футбол тўқнашувларини можаро шаклида келтирган ОАВ ҳақида гапиргандим."Барселона"нинг позициясини мен ҳурмат қиламан. Менинг сўзларим клубга тааллуқли эмасди. Бизнинг касбимиз оғир ва биз футбол ҳақида гапиришимиз керак. Келинг, фақат ўйин ҳақида гаплашамиз. Мен шунчаки футбол ўйнашни хоҳлайман», - дейди Алвес.


Ҳожи Муин. Марҳум Шокир Мухторий (1922) | www.ziyouz.uz\nБош саҳифа МатбуотЖадид матбуотиҲожи Муин. Марҳум Шокир Мухторий (1922)\nҲожи Муин. Марҳум Шокир Мухторий (1922)\nТуркистонда тараққий ва тажаддуд йўлида кўп хидмат қилғонлардан бири марҳум Шокир афанди Мухторийдир.\nШокир афанди Туркистонда тахминан 15 йил таълим ва тарбия йўлида хидмат қилиб келган маъруф муаллим ва муҳаррирларимиздан эди. Марҳум 1920нчи йил 26нчи де-кабрда Жиззах касалхонасида чихутқа (сил) хасталиғи ила вафот этди.\nШокир афанди муқтадир бир муаллим, ўткур қаламли бир муҳаррир эди. Туркистонда қаҳат ур-рижоллик бир замонда энг керак бўлғон шундай зотдан айрилишимиз биз учун зўр мусибат ва улуғ зиёъдир.\nШокир афанди 1906нчи йилларда Фарғонаға келиб шунда 10 йилдан зиёда бир муддат муаллимлик этди. 1917нчи йил феврал инқилобидан сўнг оиласи билан Самарқандға кўчуб келиб, шунда тура бошлади. 1918нчи йил июн бошларида чиқа бошлағон «Меҳнаткашлар товуши» газетасиға кириб ўн ой чамаси қалами ила хидмат қидди. Ондан сўнг дорилмуаллиминда ва турли қурсларда муаллимлик қилиб турди. 1920нчи йил хасталанган бўлса-да, шул ҳол билан яна бир неча ой муаллимлигида давом этди. Охири хасталиғи зўрайиб хейли вақт ўз уйида ва сўнгра бир неча ой Самарқанд касалхонасида ётди.\nСўнгра 1920нчи йил ёз фаслида бир дўстининг далолат ва ёрдами билан қимиз ила даволанмак учун оиласини олиб Жиззахға кўчди ва шунда касалхонада вафот этди.\nШокир афанди, бир ёқдан, илми ила халқ болаларини тарбия этдигидек, иккинчи ёқдан, қалами ила матбуот ошиқларини истифодаландируб турар эди. Анинг шеърлари Ўринбурғда чиқатурғон «Шўро» мажалласида, истифодали мақолалари Туркистон ва Фарғонада чиқатурғон рўзномаларда босилиб турар эди.\nШокир афандининг осори қаламияси анчагинадир. Ул Фарғонада турғон вақтида «Ким қози бўлсун?» асарини ёзиб чиқарди. Самарқандда турдиғи вақтларида ўктабр инқилобидан сўнг «Сусиёлизм нимадир?», «Ер ҳақида икки турли фикр» ҳам «Турк тилининг усули таълими» ном рисолаларини ёзди. Бу рисолаларнинг барчаси матбуъадир.\nБулардан бошқа Шокир афандининг ёзиб тамом қилғон улуғ бир асари бор эдиким, анинг исми эсимда қолмағон. Яна бир неча асарлари бўлса-да, нотамом ҳолида қолғон.\nШокир афанди тақрибан қирқ ёшида эди. Марҳумдан бир хотун, Мидҳат ва Талъат исмларида икки ўғул, Фоиза ва Ноила исмли икки қиз қолди. Булардан Мидҳат 16 ёшларида бўлуб, илгари Самарқанд дорилмуаллиминида ўқур эди, ҳозирда зироат мактабида ўқумоқдадир.\n«Инқилоб» журнали, 1922 йил, 3-сон\n← Аввалги Аввалги Ҳожи Муин. Васлий (таржимаи ҳол) (1925)\nКейинги → Кейинги: Ҳожи Муин. Интиқодоти воҳияга бир назар (1909)\nВиктория Токарева. Бўлмаган нарса ҳақида ҳикоя\nАбдунаби Ҳамро. Йўл бошида турганлар\nНаим Каримов. ХХ аср ўзбек адабиёти жаҳон адабиёти контекстида\nОлим Жумабоев. Боғбон (ҳикоя)\nОчил Тоғаев. Қаноти қайрилган лочин (1989)\nЛион Измайлов. Ўйиндан ўт чиқди (ҳажвия)


Ҳайвонларга раҳм-шафқатли бўлганлари (ИККИ ОЛАМ САРВАРИ) — KUKALDOSH.UZ\n07.03.2019 / - Ислом тарихи, Янгиликлар\nҲайвонларга раҳм-шафқатли бўлганлари (ИККИ ОЛАМ САРВАРИ)\nПайғамбаримиз алайҳиссалом ҳайвонларга ҳам раҳм-шафқатли эдилар, бошқаларни ҳам шундай бўлишга буюрар эдилар. Ҳайвон эгаларини уларга азият бериш, оғир юкларни юклаш ва тоқати кўтара олмайдиган ишлар билан қийнашдан қайтарар эдилар.\nНабий соллаллоҳу алайҳи васаллам қорни бели билан бирлашиб кетай деган, яъни очликдан ниҳоятда озиб кетган бир туя олдидан ўтаётиб: «Бу тилсиз чорвалар борасида Аллоҳ таолодан қўрқинглар. (Яъни уларга яхши муомалада бўлиш, зарар етказмаслик, ҳақларига риоя қилиш, муҳтож бўладиган нарсасини бериш ва азият етказмаслик борасида). Уларни минишга ярайдиган, юришга қуввати етадиган ҳолида мининглар, агар сўйиб емоқчи бўлсангиз семиз ва соғ ҳолида сўйиб енглар», дедилар».\nНабий соллаллоҳу алайҳи васаллам туяси бор бир ансорийга танбеҳ бериб: «Бу ҳайвондан (ёмон муносабат қилишдан) эҳтиёт бўл. Зеро, у оч қолдираётганинг ва кўп ишлатиб, қийнаётганингдан шикоят қиляпти», дедилар».\nБир куни Набий алайҳиссалом ансорийлардан бирининг боғига кирган эдилар, у ерда бир туяга кўзлари тушди. Набий соллаллоҳу алайҳи васалламни кўриши билан туянинг кўзига ёш келди. У зотнинг туяга раҳмлари келиб, унинг қулоғини силаб қўйган эдилар, туя тинчланди. У зот соллаллоҳу алайҳи васаллам: «Бу туянинг эгаси ким? Бу туя кимга қарашли?» деб туянинг эгасини чақирдилар. Бир ансорий йигит келди. Пайғамбар алайҳиссалом унга: «Аллоҳ таоло сенга мулк қилиб берган мана бу ҳайвон борасида Аллоҳдан қўрқ! У оғир ва тоқати етмайдиган юкларни юклаб, азият бераётганингдан менга шикоят қилди», дедилар».\nПайғамбар алайҳиссалом ҳайвонларни йўлда тўхтатиб, устида узоқ гаплашиб туриб, азият беришдан қайтарганлар. Бир куни Расулуллоҳ соллаллоҳу алайҳи васаллам бир қавмнинг олдидан ўтсалар, улар уловларининг устида ўтирган ҳолда гаплашиб турган эканлар. Шунда у зот соллаллоҳу алайҳи васаллам: «Уловларингизга соғлом ҳолида мининглар, соғлом ҳолида тарк қилинглар. Уловларни йўлларда ва бозорларда гурунглашиб ўтирадиган жой (курси) қилиб олманглар. Зеро, айрим уловлар эгасидан яхшироқ ва Аллоҳ таолони кўпроқ зикр қилувчи бўлади», дедилар.\nРасулуллоҳ соллаллоҳу алайҳи васаллам мушук ва шунга ўхшаш ҳайвонларга ҳам беэътибор бўлмаслик, уларга азият етказмаслик, қийнамасликка буюрар эдилар. Бир ҳадиси шарифда у зот соллаллоҳу алайҳи васаллам: «Бир мушукни боғлаб қўйиб, унга овқат ва сув бермаган, ердаги қурт-қумурсқаларни тутиб ейишига ҳам қўйиб бермаган аёл жаҳаннамга киради», деб айтганлар.\n«Набий соллаллоҳу алайҳи васаллам: «Бир одам йўлда кетаётиб, қаттиқ чанқади. Йўлда бир қудуққа дуч келиб, унга тушиб, сув ичди. Қайтиб чиққан эди, қаттиқ чанқаганидан тупроқни ялаётган итни кўрди. Ҳалиги киши: «Бу ит ҳам менга ўхшаб чанқабди», деди-да, қудуққа тушиб, оёқ кийимини сувга тўлдирди. Кейин уни оғзида тишлаб олиб чиқди-да, итга ичирди. Аллоҳ таоло бу иши учун унинг гуноҳларини кечириб юборди», дедилар. (Саҳобалар) «Эй Аллоҳнинг Расули, бизга ҳайвонлар учун ҳам ажр борми?» дейишди. «Ҳа! Ҳар бир тирик жон учун ажр бор», дедилар».\nАнас розияллоҳу анҳудан ривоят қилинади: «Расулуллоҳ соллаллоҳу алайҳи васалламнинг ҳузурларида ўтирган бир кишини бурга чақиб олди. У киши бургани лаънатлаган эди, Расулуллоҳ соллаллоҳу алайҳи васаллам: «Бургани лаънатламанглар, чунки у пайғамбарлардан бирини намозга уйғотган», дедилар».\nРасулуллоҳ алайҳиссалом ўта қабиҳ ишлардан бири бўлмиш ҳайвонларни бир-бирига гиж-гижлаб, уриштиришдан қайтарганлар. У зот беҳуда ўлдириш у ёқда турсин, қушларнинг боласига зарар етказишдан ҳам қайтарганлари ҳадисларда ворид бўлган.\nАбдуллоҳ ибн Масъуд розияллоҳу анҳудан ривоят қилинади: «Расулуллоҳ соллаллоҳу алайҳи васаллам билан сафарда эдик. Ул зот қазои ҳожатга кетдилар. Биз ҳумарра (кичик қуш) билан иккита полапонини кўриб қолиб, полапонларини олдик. Шунда ҳумарра чирқираб, атрофимизда айланиб уча бошлади. Расулуллоҳ уни кўриб, «Қай бирингиз бунинг боласига тегдингиз?! Боласини қайтаринглар!» дедилар. Яна у зот алайҳиссалом чумолининг уясини куйдириб юборганимизни эшитиб: «Буни ким куйдирди?» дедилар. «Биз», дедик. «Оловнинг Роббигина олов билан азоблашга ҳақли», дедилар».\nРасули акрам соллаллоҳу алайҳи васаллам қушларни овлаб ейиш мақсадида эмас, балки беҳудага ўлдиришдан қайтариб, шундай дер эдилар: «Ким бирор қушни ўлдирса, ўша қуш қиёмат куни Аллоҳ таолога: «Роббим, фалончи мени бекордан-бекорга ўлдирди, бирор-бир фойдани кўзлаб ўлдирмади», деб шикоят қилади».\nРасулуллоҳ соллаллоҳу алайҳи васаллам ҳатто қурбақани ўлдиришдан қайтариб: «Унинг қуриллаши тасбеҳ айтишидир», деб айтганлар.\nУ зот ҳайвонларни ҳатто сўйишда ҳам уларга раҳм қилишни буюрардилар. Қўйни ётқизиб қўйиб, устида пичоғини ўткирлаб турган кишига: «Сен нима, уни икки марталаб ўлдирмоқчимисан? Пичоғингни уни ётқизишдан олдин ўткирлаб олсанг бўлмасдими?» деб танбеҳ берганлар.\nРасулуллоҳ соллаллоҳу алайҳи васаллам жониворларни эрмак учун (ўқ отишга) нишон қилиб олишдан ҳам қайтарар эдилар.\nЮқорида ўтган бир қанча ҳадисларни ўқиб, мушоҳада қилган киши Пайғамбар алайҳиссаломнинг ҳайвонларга қанчалик раҳм-шафқатли бўлганларини билиб олиши мумкин.\n Имом Абу Довуд ва Ибн Хузайма ўз «Саҳиҳ» китобларида ривоят қилганлар.\n Имом Абу Довуднинг китобларидан ҳам худди шундай ривоят келган.\n Имом Аҳмад ва имом Абу Довуд ривояти. Имом Ҳокимнинг «Мустадрак»ида ҳам ривоят қилинган.\n Имом Аҳмад, Абу Яъло ва имом Табароний ривояти.\n Шайх Муҳаммад Содиқ Муҳаммад Юсуф. Расулуллоҳ соллаллоҳу алайҳи васаллам. –Б. 43.\n Имом Бухорий ва имом Муслим ривоятлари.


Дзюдо бўйича Тошкент Гран-приси «Ҳумо арена»да бўлиб ўтади\nСпорт 11:52 / 06.09.2019 3429\n20-22 сентябрь кунлари Тошкент дзюдо бўйича навбатдаги Гран-при мусобақасига мезбонлик қилади. Токио Олимпиадасига қимматли рейтинг очколарини тақдим қиладиган мазкур мусобақани ўтказиш учун бу йил жуда катта тайёргарлик кўрилмоқда, дея хабар берди МОҚ.\nБир неча ой муқаддам Халқаро дзюдо федерацияси мутасаддилари пойтахтдаги “Ҳумо арена” кўп тармоқли муз саройини кўздан кечириб ўтишган. Эндиликда бу йилги Тошкент Гран-приси расман “Ҳумо арена”да бўлиб ўтиши тасдиқланди.\nУшбу Гран-при мусобақадасида ғалаба қозонган спортчилар Токио Олимпиадаси учун 700 рейтинг очкосига эга бўлишади. Тошкент Гран-приси эса катталар учун Токио мезбонлик қилган жаҳон чемпионатидан кейинги йирик мусобақадир.


Сувлар борми, бир туш айтсак...\nКексаларимиз кимга эзгулик тиласа, «сувдай сероб бўлинг», дея ният билдиради. Бунинг замирида сувдай қадрли бўлиш тилаги билан бирга унинг мўл-кўл бўлиши ҳақидаги орзу-истак ҳам мужассам. Сув сероб бўлса, набототу ҳайвонот, инсону замин тириклик неъматидан баҳра олиб, униб-ўсади. Чунки, сув борлиқнинг гуллаб-яшнаши, эл-юрт фаровонлигига сабаб бўлади. Лекин бугунги мавзумиз фақат сув ҳақида эмас, унинг тозалигига ҳам эътибор қаратсак.\nЁши катталар эслашади: илгари ариқ сувини қайнатиб ҳам, қайнатмай ҳам ичишган экан. Дарёлар ҳам, ариқлар ҳам зилол бўлган экан. Ҳозир бу сувларда қўл ювишга ҳам жирканиб турасиз.\nАриқ ва дарёларда мағзава, турли чиқиндилар оқиб келаётганини кўрамиз. Ота-боболаримиз «Сувни ифлослаган, ножоиз нарсалар ташлаган одам кўр бўлади», деб бежиз айтишмаган.\nҚишлоғимиздаги бир момо тушларимни айтиб келай, деб ариқ бўйига борарди. Энди тасаввур қилиб кўринг, шу кунларда бир ёши улуғ киши тушини айтиш учун дарё бўйига борди. Ахлат ва чиқиндиларни кўриб, дили оғриши ва тушини айтмай қайтиши турган гап.\nҚўчқор ота дарёси тиниқ булоқлардан бошланиб, Шимкент шаҳар марказини кесиб ўтадиган ягона дарё.\nБуюк Ипак йўлида жойлашган бу ҳаёт манбаи асрлар бўйи олис юртлардан келган карвонлар чанқоғини қондирган.\nТарихий қадамжога айланган бу дарёнинг тозалигини таъминлаш учун йирик миқдорда маблағ ажратилмоқда, шунга қарамай, Қўчқор отанинг бўйида катта-катта ахлат уюмларини кўриш мумкин.\nИшлатилган пластик идишларнинг юзлаб турлари ва пиво шишаларини ҳам шу дарёдан топасиз.\nБу ерни тозалаш ва ободонлаштириш юзасидан шаҳар меъморлари режа ишлаб чиқишди. Лекин унинг амалга ошиши учун барча шимкентликлар бир ёқадан бош чиқаришлари керак. Ваҳоланки, ёзнинг жазирамасида бу дарё соҳиллари шаҳарликлар ва меҳмонларнинг энг боҳаво ва кўркам масканига айланиши керак.\nСуви тоза дарёда балиқлар кўпаяди. Соҳил тунда ҳам ёруғ бўлса, тозалик таъминланади. Вилоят ҳокими шаҳарликларни ватанпарварликка чорлаб, Шимкентнинг тозалигини таъминлаш барчанинг бурчи эканлигини эслатганди. Она шаҳримиз Шимкентни севган инсон унинг тириклик тимсолига айланган Қўчқор отани ҳам асраб-авайлайди.\nГазетамизда ёзилаётган ҳар бир мақола эътибордан четда қолмаслиги керак. Лекин, бунинг учун мақолада аниқ таклифлар ҳам бўлиши шарт. Менинг таклифим – ЭКСПО- 2017 Халқаро кўргазмасида намойиш этилган технологияларни вилоятимизда кенг қўллаш. Чунончи, японлар павильонида намойиш этилган ажойиб чиқинди челаги. Агар унинг ичига аҳлат ташласангиз, миннатдорчилик эшитасиз. Челакдан чиқаётган овоз интизомли эканлигингизни эътироф этиб, атроф-муҳит озодалигига қўшган ҳиссангиз учун сизга ташаккур изҳор этади. Асосан, болаларга ўрнак бўлиш учун ўйлаб топилган бу янгиликни, тажрибани бутун дунё бўйлаб қўллаш керак. Челак қуёш батареясида ишлайди.\nИккинчи таклифим. Атрофни ифлослантираётган одамни кўрсак, истиҳола қилмай, танбеҳ беришни ўрганишимиз керак, чунки, бу ишни бизга четдан биров келиб, қилиб бермайди.\nЗеро, халқимиз азал-азалдан тозаликка, озодаликка жуда катта эътибор бериб келган. Совчилар аввал уй тозалигини кўриб, кейин қизини сўрашган.\n“Уйларингизда ахлат-чиқиндиларни қолдирманг, чунки ахлат-чиқиндилар жину шайтонларнинг хуш кўриб ўтирадиган жойларидир” дея марҳамат қилганлар. Агар, ҳамюртларимиз бу насиҳат ва кўрсатмалардан хабардор бўлса, юқорида айтган челакнинг кераги бўлмасди. Ўйлайманки, атроф-муҳит тоза бўлса, одамлар ҳам касалликка чалинавермайди. Буюк аждодимиз Ибн Сино "Агар дунёда чанг-ғубор бўлмаса, одам минг йил яшарди", дея башорат қилган экан. Бир-биримизга узоқ умр тилагини сўзда эмас, амалда кўрсатайлик, азизлар.\nМ. АБДУРАИМОВА., 2017-12-11, 18:34 175


13 апрел 2021, Тошкент вақти: 01:22\nЎзбек халқ эртакларида эри узоқ сафарга кетган бир аëл ҳамирдан эркак киши ясаб унга дардини айтиб ўтиргани ҳикоя қилинади.\nБугун Ўзбекистон эркаклари йиллар мобайнида уйидан олисда бўлган пайтда аëллар қай тарзда ўзини овутмоқда.\nЎзбеклар кўп яшайдиган Россиянинг Санкт -Петрбург шаҳрида “Порномания” деган дўкон бор. Бу дўкон сотувчиси Озодлик билан суҳбатда бир неча ўзбек аëли Ўзбекистондаги дугоналарига фаллоимитатор сотиб олгани ҳақида гапирди.\nПировардида бу аëллар бу “олат”ларни почта йўли билан Ўзбекистонга жўнатишган. Сотувчининг айтишича почта жўнатмаси изсиз йўқолган.\nБиз бу воқеа изидан бориб Тошкентдаги “Главпочтамт” идорасига қўнғироқ қилдик.\nТошкентдаги “Главпочтамт”га чет элдан келиб тушаëтган секс ўйинчоқлар мусодара қилиниб йўқ қилинмоқда.\nОзодликка микрофонсиз суҳбат берган ва исми айтилишини истамаган божгирга кўра¸ Ўзбекистон ҳудудига чет элдан секс ўйинчоқлар¸ массаж вибраторлари олиб кириш тақиқланган.\nАйни пайтда божгир Ўзбекистон ҳудудига ташқаридан секс ўйинчоқлари олиб киришга ҳожат йўқлигини айтди:\n- Нима қиласиз ташқаридан олиб келиб¸ Тошкентнинг ўзида сотилaяпти¸ дейди суҳбатдош.\nОзодлик мухбири сўраб суриштириб мамлакатда сотуви тақиқланган секс овунчоқлар Тошкентнинг Буюк ипак йўли метросига яқин жойдаги радио-электр ускуналар магазинида пештахта остидан сотилаëтганини аниқлади.\nБу магазин номини айтмаслик шарти билан сотувчилардан баъзи маълумотларни олдик.\nМагазин ассортиментида эркак в аëллар мастурбацияси учун мўлжалланган вибратор¸ фаллоимитатор ва бошқа мосламалар мавжудлиги айтилди.\nОлдиндан буюртма бериб қўйилса “Резина Кукла”, яъни одам бўйи келадиган елимдан бўлган қиз қўғирчоқни ҳам xарид қилиш мумкин¸ дейди исми очиқланмаслигини сўраган суҳбатдош.\nМагазин сотувчиларига кўра¸ ассортиментда садо-мазо ўйинлари учун махсус кийим бош¸ кишан ва қамчилар ҳам мавжуд.\nСотувчилар суҳбат давомида бу маҳсулотларнинг ҳаммаси “импортний” экани ва сифати яхшилигини писанда қилишди.\nНархларга тўхталган дўкон хизматчилари ”вибратор нархи 100 доллардан бошланади” деб айтишди.\n"Вибраторларни кимлар сотиб олади?" деган саволимизга сотувчиларнинг жавоби мужмал бўлди:\n- Олишяпти¸ лекин олган аëлни пешонасига ўзбек деб ëзиб қўймаганку. Балки ўзбекдир¸ балки тожик¸ балки татар. Замонавий аëллар бизнинг клиентлар, дейди сотувчи.\nБу маҳсулотларнинг Ўзбекистон бозорларига қандай кириб келишини ўрганиш жараëнида Озодлик мухбири бир самарқандлик тужжор аëл билан танишди.\nИнтернетдаги виртуал суҳбат асносида ўзини Нилуфар деб таништирган аëл секс ўйинчоқлар Хитойдан келаëтган товарлар ичига яширилиб олиб келишини билдирди.\nНилуфарнинг айтишича¸ Ўзбекистонда бу бизнес анчайин фойда келтирмоқда.\nБой аëллар дилхушлиги\nАëлларнинг жинсий муаммолари ҳақида суриштирув ўтказган ва исми сир қолишини истаган ўзбекистонлик журналистга кўра¸ чет элга бориб ишлаб келган ўзбек аëлларидан ўзи танийдиган бир нечтаси фаллоимитатордан мунтазам фойдаланади.\nСуҳбатдош¸ секс ўйинчоқлар бой аëлларнинг дилхушлигига айланганини ҳам айтади:\n- Бухорода бой аëллар бир-бирига ҳазил килиб¸ фаллоимитатор совға килади. Буни кўпроқ прикол учун қилишади¸ дейди журналист Озодлик билан суҳбатда.\nСамарқандлик Нилуфар ҳам ўзини бой аëллар қаторига қўшади. Skype орқали ëзма суҳбатда Нилуфар ўзбек жамиятида табу¸ яъни ëпиқ мавзу бўлган секс ўйинчоқлар масаласидаги саволларимизга жавоб берди.\nСуҳбатдошимиз ëши 40 нинг тепасида экани ва эридан ажрашганини ëзди:\n- Фарзандларим катта. Альфонслардан ҳайиқаман. Шунинг учун вибратор олганман. Дубайдан ва Хитойдан мол олиб келаман. Илк марта чет элга борганимда вибратор қўлланганман. Кейин Тошкентда вибратор сотиб олдим¸ деб ëзди ўзини Нилуфар деб таништирган самарқандлик тужжор аëл Skype орқали мулоқотда.\nСуҳбатдош бундан бошқа маълумот бермади. Тошкент поликлиникаларидан бирида ишловчи ўзини Наргиза деб таништирган сексопатолог врач бу мавзуни изоҳламасликни маъқул кўрди:\n- Телефонда бирор нарса айта олмайман. Бир нарса аниқ - ҳозир аëлларда эрта климакс кузатилаяпти. Сиз айтган нарсалар оз бўлса ҳам буни бартараф этиши мумкин¸ деган теория ҳам бор¸ деди Наргиза.\nСовет даврида аксар ўзбекистонликлар¸ қолган иттифоқдошлари каби¸ секс ўйинчоқлар харид қилиш имконидан маҳрум бўлишган.\n1984 йили Канадага концерт бериш учун бориб келган ўзбек раққосаларидан бирининг сумкаси чегарада текширилганида секс ўйинчоқлар чиққани Ўзбекистон Маданият вазирлиги партия мажлисида муҳокама қилинган эди.\nСовет иттифоқи ҳудудида секс ўйинчоқлар сотиладиган илк дўкон 1992 йилда Москвада расман очилган эди.\nМарказий Осиëда илк сексшоплар Қозоғистон ва Қирғизистонда очилган. Биргина Бишкек шаҳрида ҳозирда ўнлаб секс шоплар мавжуд.\nБу йил Душанба шаҳрида секс ўйинчоқлар сотилгани аҳолининг муҳофазакор қатлами хавотирини уйғотган эди.\nАшхободлик журналистлар иддаосича¸ Туркманистонда секс ўйинчоқлар сотадиган бирорта ҳам дўкон йўқ.\nЎзбекистон ва Туркманистондан фарқли тарзда Ғарбда секс ўйинчоқлар дўконлари эркин ва очиқ фаолият юритади.\nМасалан бир миллион аҳоли яшайдиган Прага шаҳрида ўнлаб секс ўйинчиоқ дўконлари мавжуд.


Анри Труайя (1911-2007; Франция) | www.ziyouz.uz\nБош саҳифа Жаҳон насри онлайн антологияси Анри Труайя (1911-2007; Франция)\nРубрика: Анри Труайя (1911-2007; Франция)\nҲозирги замон француз адабиётининг ёрқин юлдузларидан бири Анри Труайя 1911 йилда Францияда таваллуд топган. Сорбонна университетининг ҳуқуқшунослик факультетини тамомлаган. Сена округининг префектурасида оз вақт ишлагач, ўзини бутунлай адабиётга бахшида этди. Биринчи романи «Ёлғон кун» 1935 йилда чоп этилди ва мукофотга сазовор бўлди. 1938 йилда яратилган «Ўргимчак» романи ҳам ака-ука Гонкурлар мукофотига лойиқ деб топилди, 1959 йили Франция Академиясига аъзо қилиб олинди.\n1947 йилдан бошлаб Анри Труайя кўп жилдли романлар ёза бошлади. «Экиш ва йиғиш», «Эглетьерлар оиласи», «Умумий қабр» ва бошка асарлар шулар жумласидандир.\nАнри Труайя. Шуҳрат (ҳикоя)\nЧоп этилган 27.08.2017 11.03.2017 МуаллифZiyouz.uz\nСоланж Виоланс, таниқли адиба, кўзларини осмонга тикиб, даҳанини юқорига кўтариб, бурун катакларини кенг очиб, худди охирги китобининг сўнгги бобидагидек, деди: — Азизим, мен сени бутун аёллик назокатим билан севаман. — Оҳ! Соло!— деб ўкирди унинг сонлари орасидаги одам. У ёзувчи давоми…\nРукнларАнри Труайя (1911-2007; Франция)\nАнри Труайя. Осмон фарзанди (ҳикоя)\nЧоп этилган 07.07.2017 11.03.2017 МуаллифZiyouz.uz\nАнатол Филатр 40 ёшли ғамгин бир одам эди. Унинг рангсиз оппоқ юзи қирра бурни туфайли янаям кўзга яққол ташланар, кўзлари чиройли, қарашлари ёқимли эди. Қирра бурни остида ажабтовур мўйлаби ҳам бор эди. Мана шу мўйлаби туфайли унга «Осмон фарзанди» деб давоми…


Журналистнинг орқасида кими бор… ёхуд «текшир-текшир»дан...\n26.03.2018 19:35 0 4033\nМактабга келган комиссия (Махачқалъа, Доғистон). Иллюстратив сурат.\nҲар бир соҳа ўзига хос мураккабликларга эга. Айниқса, дунёдаги хавфли касблар сирасига кирувчи журналистик фаолият жараёнида бу жиҳатлар яққол кўзга ташланади. Чунки муаммоли вазиятларни ёритиш, жамоатчилик фикрини шакллантириш ва адолат мезонлари асосида баҳолаш ҳаммага ҳам ёқавермаслиги мумкин.\nЖурналист Беҳзод Қобуловнинг «Facebook»даги ўз саҳифасида чиқиши, «Жамият» газетасида чоп этилган «Комиссия «мудҳиш хато»ни топди» («Хаbar.uz» ахборот сайтида ҳам эълон қилинди) сарлавҳали мақоласи айни шу мавзу атрофида фикр юритишимизга туртки бўлди.\nИлк манзара (!)\nЖурналист қаламга олган вазиятга холис ёндашиш мақсадида Наманган вилояти Чортоқ туманидаги 34-мактабга йўл олдик. Чортоққа кириб борар эканмиз, йўл четидаги арчалар тагини тозалаётган аёлларга кўзимиз тушди. Йигирма чоғли аёлга икки-уч эркак ишбошилик қилмоқда. Қизиқсиниб, машинани тўхтатдик ва қайси ташкилотдан эканликларини сўрадик. «Мактабданмиз…»\nОчиғи, жавобдан бироз ажабландик. Чунки айнан шу каби ишларни бажариш учун Жамоат ишлари жамғармаси ташкил этилиб, етарли маблағ ва техника билан таъминланганди-ку! Бироқ ўқитувчини «захирадаги мардикор» сифатида тасаввур этувчи онг янгиланмаса, қийин экан. Жамоатчиликнинг «Ўқитувчига эркинлик берайлик, у фақат таълим бериш билан шуғуллансин» деган давомли чақириғига қарамай, амалда ҳеч нарса ўзгармаяпти…\n34-мактаб жамоаси эришган ютуқлар, ўқувчиларининг фан соҳасидаги кўрсаткичларидан ҳамма шароитларга эга, замонавий иншоот кўз ўнгимизда гавдаланган эди. Бироқ Чортоқ адирларининг баланд нуқтасига қатнов учун мутлақо яроқсиз йўлдан кўтарилишимиз кераклигини билгач, хато ўйлаганимизни англадик.\nМактабда мақтангулик шароитнинг ўзи йўқ: сув (на ичимлик сув ва на хўжалик учун ишлатиладигани) умуман етиб келмаган, электр таъминоти тизимини янгилашга эҳтиёж бор. Ўқитувчи ва ўқувчиларга ошхона зарур. Қарангки, шу ҳолатдаги мактабнинг ўқувчилари яқинда ўтказилган «Билимлар беллашуви»да ҳудуддан энг кўп ғолибликни қўлга киритган жамоа сифатида эътироф этилган. 10-синф ўқувчиси Маҳфуза Шодмонова ёш журналистлар ўртасида ўтказилган Республика танловида 2-ўринни эгаллаган. Қолаверса, Германия фонди томонидан ўтказилган танловда грант соҳибасига айланган. Мактабни битиргач, Маҳфуза Германия ёхуд юртимизнинг исталган олий ўқув юртида ўқиш имкониятига эга бўлади. Шунингдек, ушбу мактабнинг собиқ ўқувчилари орасида олий ўқув юртига қабул қилиниш кўрсаткичи ҳам анчайин юқори…\nУйда очилган мактаб\nЎрмонжон Қобулов 2012 йилдан бери мактаб раҳбари. Таълим ривожи йўлида меҳнат қилиб суяги қотганлардан. Шу ўринда бир мисол: Алихон қишлоғининг Деҳқонобод МФЙ болалари бир неча йиллар олдин мактабга бориш учун километрлаб йўл босишган. Домланинг лотореяга ютиб олган «Москвич»и улар учун ягона улов эди. «Эрталаб уйдан чиқсам, маҳалламиздан адир этагидаги мактабга қатновчи етти бола машинамга суяниб турган бўларди. Дарс тугагач ҳам шу аҳвол, еттови яна қалдирғочдек тизилиб мени кутиб турарди. Иссиқ кунларда майли, аммо совуқ кунларда… Мактаб директорига бу ҳақда бир неча бор айтдим. Амалий натижа бўлмагач, ўз уйимда улар учун мактаб очдим. Даставвал, таълим тизимидаги раҳбарлар эътироз билдиришди. Бироқ ўқувчиларнинг ўзлаштириш даражасини текшириб кўргач, индашмади. Кейинроқ колхоз тугатилгач, мазкур бино мактаб учун берилди. Буни қарангки, ўша етти қалдирғочимдан тўрттаси бугун фан доктори даражасини олиш учун изланмоқда. Бу менинг ҳам ютуғим, деб ҳамиша фахрланаман. Чунки устоз учун шогирдининг камоли энг олий эътирофдир».\nМактабнинг маҳалла билан самарали фаолияти, ўқитувчилар жамоасининг тарғиботи боис хайрли ишлар давомли бўлмоқда. Деҳқонободлик Абдуғани ҳожи Дадабоев ўз ҳисобидан махсус стипендия ташкил этиб, ҳар ойда мактабнинг аълочи ўқувчисини тақдирлаб бораётир. 2007 йилда жорий таъмирдан чиқарилган бўлишига қарамай, қоровулхонасиз бўлган мактабга жамоа саъй-ҳаракати билан қоровулхона қурилди. Ўтган йили лимонарий ташкил этилди.\n– Чағиртошли бўлгани учун еримизда дарахт кўкариши қийин, бир йиллик экинлар учун сув йўқ, – дейди директор Ў.Қобулов. – Бу эса қўшимча даромад топишимизга халал беради. Агар қўшимча даромадимиз бўлганида, электр тармоғини янгилаш учун керакли жиҳозларни ҳам, сув тортиб келиш учун 350 метрлик полиэтилен қувурларни ҳам харид қилган бўлардик. Тегишли мутасаддиларга нималарга эҳтиёжимиз борлигини расмий равишда билдирганмиз. Ижобий ечимдан умидвормиз. 268 нафар ўқувчига таълим бериш баробарида, муайян камчиликларни ҳал қилиб, етишмовчиликлар ўрнини тўлдириб боришга ҳаракат қиляпмиз.\n– Махсус ишчи гуруҳларнинг текширувлари фаолият ривожига қанчалик ҳисса қўшаяпти?\n– Баъзан кўзимиз илғамаган хатоларни четдан кўриб сезишади, тузатамиз. Бу яхши, аммо ҳар қандай текширув натижаси соҳа ривожига туртки бўлиши керак…\nТаъмирга талаб борми?\n27 февраль куни вилоят халқ таълими бошқармаси ишчи гуруҳи вакиллари 34-мактабга келишди. Саккиз пунктдан иборат «камчиликнома» тўлдирилди. Улардан айримлари ростдан ҳам ўқитувчи масъулиятидаги масалалар, айримлари эса мактаб раҳбариятининг имконига ҳам, ваколатига ҳам тааллуқли эмас. Шулардан айримларига тўхталамиз. Хусусан, мактабнинг ювиниш хонасидаги мосламаларни қайта таъмирлаш масаласини олайлик. Аввало, мактабни тозалаш учун ҳам директорнинг шахсий автомашинасида адир этагидан кунда сув келтириладиган масканда ювиниш хонасини таъмирлаш мантиққа тўғримикан? Мактабнинг 2-қаватини ёритиш тизими борасидаги таклиф айни муддао бўлган, аммо таъмир жараёнида қурилиш корхонасининг «мендан кетгунча, эгасига етгунча» қабилида иш кўрганлиги сабабли мактаб электр тармоғида қисқа туташув туфайли тез-тез узилишлар рўй бериб турган бир пайтда… Бу ҳолатни бартараф этиш учун тармоқни янгилаш керак (бу эса директор ихтиёридаги иш эмас). Бунинг учун 8 та асосий шит сақлагич, 6 дона бир фазали 25 А автомат, бир дона 3 фазали 50 А автомат, 145 та кундузги лампа, ёқиш-ўчириш мосламалари зарур. 6 февраль куни Ў.Қобулов мутасаддиларга бу ҳақда билдириш хати орқали маълум ҳам қилган. Компьютер хонасидаги камчилик сифатида эътироф этилган масала эса жумбоқли. Чунки тизимдаги сўнгги қоидаларга кўра, ўқувчилар 25 нафардан кам бўлган синф гуруҳларга бўлинмайди. Шу туфайли ҳам 15 кишилик компьютер синфида 22 кишига дарс беришга мажбур бўлинмоқда.\nЭнг ёмони, камчиликлар қаторига киритилмаган, бироқ йиғилишда алоҳида таъкидланган ҳожатхона эшиги масаласидир. Бўрон натижасида учиб кетган эшик ўрнига яқин орадаги капитал таъмирланаётган болалар боғчасининг эски эшикларини келтириб ўрнатгани директорга калтак бўлмоқда. Эмишки, эшикларнинг ранги икки хил: бири яшил, бири ҳаво ранг…\nКамчиликлар муҳокамасига бағишланган йиғилишда директор Ў.Қобулов ишдан бўшаш ҳақида ариза ёзиб беришини маълум қилган. Наманган вилоят халқ таълими бошқармаси бошлиғи ўринбосари Соҳибжон Эргашев биз билан суҳбатда 34-мактаб директори Ўрмонжон Қобуловдан ҳеч ким ишдан бўшашини талаб қилмаганлигини айтди. «Жамият» газетасида эълон қилинган мақоланинг бир тарафлама, нохолис эканлигини ҳам таъкидлаб ўтди.\nЯхши, журналистнинг мақоласи туфайли ҳеч қандай тазйиқ бўлмади, Қобуловнинг ишдан кетишини ҳеч ким талаб қилмади ҳам дейлик. Бироқ мақсади амалий ёрдам бериш бўлган ишчи гуруҳнинг саъй-ҳаракатлари шароити етарли бўлмаган 34-мактабга зуғум ўтказишдан бошқа қандай амалий фойда келтирди? Сув, электр энергияси муаммоси ҳал қилиндими ёхуд чекка ҳудудда бўла туриб Германияда ўзбек қизининг истеъдодини намоён эта олишига шароит яратган ўқитувчига бир парчагина бўлсин фахрий ёрлиқ тақдим этилдими?\nЎрмонжон Қобуловнинг сўзларини айнан келтирамиз: «Мен учун мактабга бир яхшилик қолиши керак, мақола ёзсангиз, мактабдаги сув ва электр масаласини кўтаринг. Шу иш ҳал бўлса, катта савоб бўларди. Менинг ишдан кетишим эса катта йўқотиш эмас, ортимда шогирдларим бор…» Бироқ ҳар бир ходим меҳнатига яраша рағбат топмоғи даркор эмасми?\nОдатда, ўз қадрини билган, меҳнатининг баҳосини яхши англаган кадрлар арзимаган сабаб туфайли ариза ёзишни охирги йўл деб билади. Балки ғурур дермиз буни, балки камситишларга тоқатсизлик. Номланиши қандай бўлганда ҳам ҳақсизлик билан чиқишолмаслик ўқитувчида, айнан ўқитувчида бўлгани мақбул. Чунки шогирдлари унинг сўзидан ҳам олдин, тутумидан ўрнак олади.\nЭнди Беҳзод Қобуловнинг юқоридаги мақоласидан иқтибос келтирсак: «Яқинда xabar.uz сайтида ўқитувчи, мактаб атрофидаги баъзи ғирромликларни мақола тарзида баён қилгандим. Мақолам чоп этилгач, отамнинг атрофида қора булутлар пайдо бўла бошлади. Отам ишлаётган мактабни «комиссия» босди. Текширувчилар вилоят халқ таълими бошқармасидан экан. Хуллас, қидира-қидира, ахийри битта «йирик, ўта мудҳиш» камчилик топибдилар: мактаб ҳожатхонасининг эшиги бўёқланмаган экан!»\n«Ўқитувчи! Бўл тайёр — доим тайёр! Қисқача айтиб бўлмайдиган гаплар…» мақоласида ёшлигидан маориф муҳитида улғайган муаллиф соҳа ривожидаги тўсиқ ва муаммоларни куюниб, қалбидан ўтказиб ёзгани билиниб турибди. Шу билан бирга, педагогика соҳасига бўлган муҳаббатидан ичидагини «тўккан». Мақоладан муаллифнинг биргина истаги бўлган: «ўқитувчиларнинг ўзи келгусида катта ўзгаришлар, ҳақиқатталаблар яловбардорига айлана олса…» Аслида ҳам таълим-тарбия, Абдулла Авлоний таъбири билан айтганда, «биз учун ё ҳаёт, ё мамот, ё нажот, ё ҳалокат, ё саодат, ё фалокат масаласидир». Камчиликлардан кўз юмсак, ёш авлод тақдирига бефарқ бўлсак, эртага кеч бўлиши ҳақиқат.\nХўш, таълим соҳасидаги муаммоларни кўтариб чиқиши отаси ва у ишлаётган мактаб атрофида «қора булутлар айланишига» сабаб бўлаётгани қанчалик ҳақиқат? Ваҳоланки, журналистнинг «Facebook»даги чиқишига қолдирилган турли изоҳларда ҳам тизимда кўплаб муаммолар мавжудлигига ишоралар бор:\nАдиба Умирова: Ўша мактаб директори бир пайтлар халқнинг болалари саводли бўлиши учун яшаб турган уйини мактабга айлантиришга ҳам рози бўлган экан. Шу ҳақда мақола ҳам ёзмоқчи бўлганман. ХТБнинг зиёлиларга бўлган ҳурмати шуми?\nНигора Умарова: Қадрнинг баҳоланиши… Мана инсонларни лоқайдлик касаллигига чалинтиришга сабаб бўлувчи усуллардан бири. Муаммони кўтариб чиққанлар шу кўйга солингач, одамлар «менга нима-сенга нима»га ўтиб қолишади-да…\nМақсуд Жонихонов: Эски, ўлик тузумдан қолган иллат бу. Раҳмат айтиш ўрнига қора чаплаш, ҳалол ишламоқчи бўлганга чоҳ қазиш, деб шуни айтадилар. Халқ таълими вазирига мурожаат қилинг.\nКомилжон Шамсиддинов: Афсус, масалани ҳожатхона эшиги мезони билан ўлчайдиган текширувчига қолган таълим учун афсус…\nАмалий натижа муҳим\nЎтган бир йил таҳлилига эътибор қаратсак, таълим, ундаги муаммолар энг кўп муҳокама этилган соҳалар сирасига киради. Энг қизиғи, бу камчиликлар барча ҳудудларда, ён-атрофимизда юз бераётганини ҳам кўриб турибмиз. Фаол саъй-ҳаракатлар туфайли соҳада қоғозбозликни камайтириш, ўқитувчилар обрўсини ошириш, жамоат ишларидан халос этиш борасида амалий ҳаракатлар эътиборга молик. Аммо илдиз отиб кетган муаммолар билан тизимли равишда курашиш талаб этилади. Бунда журналистларнинг роли катта.\nТан олишимиз керак, таълим соҳасидаги қоғозбозлик ва бюрократизмга қарши курашиш, самарасизликни самарадорликка айлантириш борасида изчил ислоҳотлар юз бераяпти. Шундай экан, масъул ходимлар таълим сифатини ошириш йўлида жонбозлик кўрсатишса, қоғозларга қараб эмас, амалий натижага қараб баҳо беришга ҳаракат қилишса, бугунги ислоҳотлар жараёнига кўмаклашган бўлар эди…\nШунда, балки Беҳзод Қобулов айтганидек, «Журналистнинг ортида ҳеч ким йўқ, деган ўй қачон пайдо бўлган ўзи? Қачон, айтинг, қачон танқид ёзган журналист мутлақ дахлсиз бўлади?» каби демократик жамият учун ёт бўлган саволларга ҳам ўрин қолмасмиди?..\nP/S: Юқоридаги вазият юзасидан «Жамият» газетаси, «Xabar.uz» ахборот-таҳлилий портали ҳамда «Facebook» ижтимоий тармоғида Халқ таълими вазирлигига нисбатан кўплаб фикрлар айтилди. Бу ўринда биз кимнидир оқлаш ёки қоралаш ниятидан йироқмиз. Фақат ушбу ҳолатга вазирлик томонидан муносабат билдирилмаётганидан таажжубдамиз. Таълим тизими жамоатчилик эътиборида бўлиб турган айни пайтда мазкур вазиятга вазирлик мутасаддилари ойдинлик киритишса, мақсадга мувофиқ бўларди, назаримизда…\n«Ishonch» газетасининг сайтидан олинди\nўқитувчи комиссия таълим мактаб


Кечки дайжест: 27 сентябрнинг энг муҳим хабарлари\n20:35 / 27.09.2016\nЯкунланиб бораётган 27 сентябрь Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nТошкентда кимлар прописка қилиниши мумкинлигига ойдинлик киритилди\n«Тошкент шаҳри ва Тошкент вилоятида доимий прописка қилиниши лозим бўлган шахслар – Ўзбекистон Республикаси фуқаролари тоифаларининг рўйхати» га ўзгартишлар киритилди.\nЎзбекистон ички ишлар идоралари ходимлари куч ишлатмасдан, жамоат тартибини бузмасдан ўтказилаётган ғайриқонуний йиғилишлар, митинглар, намойиш, оммавий чиқиш ва пикетларни бартараф этишда махсус воситалар, шу жумладан, газли ва шикастлантирувчи қурол қўллаши тақиқланади.\n1999 йилнинг 22 декабри. Ҳукумат мажлисларидан бирида 90 ёшга яқинлашган отахон оташин нутқ сўзлади.\nСирдарё вилоятининг Боёвут туманида ҳоким ўзгарди\nХалқ депутатлари Боёвут тумани Кенгашининг навбатдан ташқари ўн бешинчи сессияси бўлиб ўтди. Унда ташкилий масала кўриб чиқилди. Бу ҳақда Сирдарё вилояти ҳокимлиги матбуот хизмати томонидан хабар қилинган.\nПентагон раҳбари: Россия ва Шимолий Корея АҚШга ядровий хавф солмоқда\nПентагон раҳбари Эштон Картер Россия дунёда ядровий барқарорликни сақлаш тамойилига амал қилмаслигини ва "Россия ҳамда Шимолий Корея АҚШга ядровий хавф солади", деб ҳисблашини айтди.\nКалифорния АҚШдан ажралиб чиқиш бўйича референдум ўтказиши мумкин\nАмериканинг "Yes California!" ҳаракати штатнинг АҚШдан ажралиб чиқиш масаласи бўйича референдум ташкил қилишни режалаштирмоқда. Мазкур ҳаракат етакчиси Луис Маринелли Москвада бўлиб ўтган "Миллатлар мулоқоти" форуми якунларига бағишланган матбуот анжуманида шу ҳақда маълум қилди.\nҚозоғистон ички ишлар вазири Калмуханбет Касимов Олмаота вилоятида уч ака-уканинг ўлдирилиши тафсилотига ойдинлик киритди.\nYouTube видеоларни юклаш ва офлайн тарқатиш имконини берувчи иловани тақдим этди\nАҚШнинг Google компанияси YouTube Go иловасини тақдим этди. Мазкур илова ёрдамида видеохостинг хизматидан видеолавҳаларни телефонга юклаб, сўнгра уни Bluetooth воситасида тарқатиш мумкин бўлади.\n«Император» 40 ёшда. Тоттининг футболдаги ҳаёти ҳақида 10та факт\nБугун италиялик ҳужумчи Франческо Тотти 40 ёшни қаршилади.\nСеллар ортидан туз бўрон, Трамп ва КХДР можароси, Малайзия самолётини уриб туширишда айбланган Россия ва бошқалар\n21:22 / 27.05.2018\nПрезидент фаолиятига юксак баҳо, абитуриентларга тавсиялар, тажриба ва эҳтирос тўқнашган ЕЧЛ финали ва бошқалар\n21:07 / 26.05.2018\nПойтахтда очилаётган парк, MH17 ҳалокатида айбланаётган Россия, Қаршида бузилаётган бозор ва бошқалар\n21:00 / 25.05.2018


Ўзбекистон коронавирусга қарши эмлаш дастурига қўшилди - Daryo\n23:34, 25.08.2020 54630\n«Ушбу кенг кўламли ҳамкорлик айни вақтда коронавирусга қарши кураш масаласини ҳам қамраб олган. Ҳозирда ЖССТ Европа минтақавий бюросининг вақиллари Олег Стороженко ва Таня Шмид юртимизда бўлиб, коронавирусга чалинган беморларни даволаш жараёнларида бевосита иштирок этмоқда», — дейди ССВнинг жамоатчилик билан алоқалар бўлими раҳбари.\nАввалроқ Ўзбекистон COVID-19 вакцинаси клиник синовларининг барча босқичи якунланмагунича уни сотиб олмаслиги маълум қилинганди. Шавкат Мирзиёев коронавирусга қарши вакцинани харид қилиш масаласини ўрганишга бир ҳафта муддат берган. Президент топшириғига биноан вакцинани харид қилиш ва мамлакат аҳолисини эмлашни амалга ошириш йўлларини ўрганиб чиқиш мақсадида етакчи олимлар ва тажрибали шифокорлардан иборат ишчи гуруҳ тузилган.\nХитой COVID-19 вакцинаси синовини Ўзбекистонда ўтказишни таклиф қилди\n15:11, 27.09.2021 153179\n23:58, 07.10.2021 73144\n06:32, 05.10.2021 80528\n12:00 Бугун 1042\n11:49 Бугун 3715\n11:47 Бугун 3833\n11:29 Бугун 3506\n20:37, 22.10.2021 114888\n14:18, 23.10.2021 61375\n22:36, 22.10.2021 58394\n22:15, 22.10.2021 56664


Ўзбекистон ёшлар иттифоқига юридик шахслар ҳам аъзо бўлади – Коммерсант.Уз\nХалқаро пресс-клубда ўтказилган учрашувда қатнашган Ўзбекистон ёшлар иттифоқи раиси Қаҳрамон Қуронбоев собиқ “Камолот” ЁИҲ асосида ташкил топган ёшлар иттифоқи очиқ фаолият юритишини таъкидлаб, янги ғояларга эга барча ёшларни ташкилот фаолиятида иштирок этишга чақирди.\n– Ёшлар иттифоқига биринчи навбатда жисмоний шахслар, шунингдек, юридик шахсларнинг ҳам аъзо бўлиб киришлари белгиланган. Юридик шахс мақомидаги аъзолар билан ишлашда ёшларнинг қизиқишларини инобатга олиб, ёш фермерлар, ёш тадбиркорлар, ёш олимлар уюшмаларини ташкил қилиш масалалари кўрилади,– деди Қаҳрамон Қуронбоев.\nЎзбекистон Республикаси Президенти ҳузуридаги Давлат бошқаруви академияси қошида, Ўзбекистон ёшлар иттифоқи билан ҳамкорликда, Ёшлар муаммоларини ўрганиш институти ташкил этилади. Бу институт ёшлар муаммоларини ўрганади, таҳлил қилади ва ҳар бир минтақа учун услубий қўлланмалар – “йўл хариталари” ишлаб чиқади. Ёшлар манфаатларидан келиб чиққан ҳолда тузилган ташкилотлар мана шу дастурлар асосида бевосита жойларда иш юритадилар.\nёшлар Ўзбекистон ёшлар иттифоқи Қаҳрамон Қуронбоев\nПредыдущая запись Тайёрлов курсларининг 42 нафар тингловчиси Инҳа университетига имтиҳонларсиз кирди\nСледующая запись Президент до конца года совершит государственный визит в Южную Корею


Тошкент вилоятида пластик жарроҳлик столида 29 ёшли бемор вафот этди\nБурун деформацияси ташхиси бўйича ўтказилган жарроҳлик амалиёти давомида вафот этган 29 ёшли бемор 2018 йил ноябрь ойига қадар прокуратура органлари тизимида ишлаб келган.\nТОШКЕНТ, 2 авг — Sputnik. Бош прокуратура ижтимоий тармоқда тарқалган нотўғри жарроҳлик амалиёти сабабли прокуратура ходими вафот этгани ҳақида хабар юзасидан муносабат билдирди.\nАниқланишича, 2020 йил 30 июль куни фуқаро 29 ёшли С.Т. Зангиота туманидаги “Лор Мед сервис” хусусий клиникасида бурун деформацияси ташхиси бўйича ўтказилган жарроҳлик амалиёти давомида вафот этган.\nМазкур ҳолат юзасидан Зангиота тумани прокуратураси терговга қадар текшириш ҳаракатларини олиб бормоқда.\n“Марҳум С.Турдиев ҳақиқатда 2018 йил ноябрь ойига қадар прокуратура органлари тизимида ишлаб келиб, Тошкент вилояти прокурорининг буйруғига асосан прокуратура органларидан бўшатилган”, - дейилган хабарда.\nПрокуратура шифокор ҳибсга олинганлиги ҳақидаги маълумот ҳақиқатга тўғри келмаслиги маълум қилган.


«МЕНДАН НИМА ҚОЛАР…» ёхуд шоирниннг шоирга айтган сўнгги иқрори - AJINIYOZ NOMIDAGI NUKUS DAVLAT PEDAGOGIKA INSTITUTI\n«МЕНДАН НИМА ҚОЛАР…» ёхуд шоирниннг шоирга айтган сўнгги иқрори\nЎзбекистон Халқ шоири Муҳаммад Юсуф таваллудининг 67 йиллигига бағишланади!\n«Шеър ёзиш ҳам бировга билмай яхшилик қилишдай гап», деган эди шоир ўз иқрорномаларида. Ҳа, шундай. Шоир ботинидаги энг эзгу, бировлардан дариғ тутган чин ҳасратларини-ю, жамики яхшиликларини истаймизми, йўқми сўз воситасида ташқарига чиқармоқ пайида беҳад машаққатлар чекади. ХХ аср шеъриятининг алоҳида саҳифаларида ўзига хос ўринга, овоз ва мавқега эга халқимимизнинг буюк шоири Муҳаммад Юсуф ҳозир ҳаёт бўлганларида олтмиш етти баҳорни сизу биз билан қарши олган бўларди. Бир нарсани алоҳида айтиш жоизки, биз баъзан ўзимизнинг майда ташвишлар билан андармон бўлиб ўтганлар ёдини фақат туғилган кунларида эсга олишга одатланиб қолганмиз. Бундай қилиш ХХI аср ахборот асрида яшаётган замондош учун тушуниксиз бир ҳолат бўлиши табиий. Негаки, инсон ўзгарди. Замону давр ўзгарди. Аммо, лекин чин истеъдод эгаларига бўлган эътибор ва қараш асрлар ўтса ҳамки, ўзгармайди дегим келади. Хўш, бу таърифу тавсиф нималарда кўринади? Мен яқин йиллар шеъриятини кузатиб, комил ишонч билан айтишим мумкинки, тарихимизда рўй бермаган ҳодисани эътироф этиш жоиз деб ўйлайман. Мисолки, Муҳаммад Юсуфнинг 2001 йилдан то шу кунгача чоп этилган «сайланма» шеърлари умумий адади 200 минг нусхадан ошибди. Ўйлаб қарасанг, бу бугунги кун учун нормал ҳолат. Ҳеч бир даврда рўй бермаган ҳодиса. Чинакам шеъриятнинг – чин истеъдодлининг тотли мевалари.\nБир адабиётшунос дўстим Дўрмонда бўлиб ўтган воқеани айтиб берганди. Ўзбекистон Қаҳрамони Тўлепберген Қайипбергенов “Дўрмон”да ижод қилиб юрган кезлари, Муҳаммад Юсуф у улуғ адибнинг ёнига тез-тез суҳбатга бориб тураркан. Икки ижодкор тонг отгунга қадар оқ кўнгил, самимий, дилкаш суҳбатдоши билан ҳаёт ҳақида суҳбатлар қуради. Балки бу уларнинг бир-бирига оға-инилик ҳурмати, чексиз иззати бўлиши мумкин. Бироқ кейинчалик шоир қисматининг Қорақалпоғистоннинг Бўстон шаҳри билан боғлиқлигида Аллоҳ таолонинг ҳикмати бордир. Бу қисмат шоирнинг ҳар бир шеърида акс этган. Ўлим ҳақида ва ундан қўрқмаслик, унга тик боқиб яшаш ҳаёт аъмолига айлангани шундандир.\nМуҳаммад Юсуф – такрорланмас шеърият яратди. Масалан, Шавкат Раҳмонга бағишлаб ёзган «Лолақизғалдоқ» шеърида ҳам бунинг ёрқин ифодасини кузатамиз:\nКўринадики, ушбу саккиз қаторлик шеърдан истганча фалсафа ахтариш мумкин. Бинобарин, шоир жуда содда ёзди. Соддадиллик ва камтаринлик шоир шахсига ҳам дахлдорлиги ҳар бир шеърида кўзга ташланиб туради. Самимий бўлиш, самимий ифода этиш ҳар кимнинг ҳам илкидан келадиган иш эмас, албатта! Негаки, самимийлик – Худонинг чинакам истеъдоди ва таланти юққан бандаларигагина насиб этишини Муҳаммад Юсуф лирикасида кузатамиз. Шеъринг оҳорини тўкмайдиган бир жиҳат киши диққатини тортади, Муҳаммад Юсуф ким ва нима ҳақида шеър ёзмасин, ҳамиша уйғоқ виждон билан иш кўради. Булар қуйдаги сатрларида ҳам гўзал тарзда намоён бўлган:\nУшбу шеър ҳарчанд Шавкат Раҳмон руҳиятини акс эттирмасин, унда Муҳаммад Юсуф шахсиятига дахлдор жиҳатлар жилваланади. Китобхон руҳиятига бевосита таъсир этади. Шавкат Раҳмон – элимизнинг буюк шоири, буюк адабиёт фидойиси бўлган улкан шахс. Муҳаммад Юсуф ўз дўсти Шавкат Раҳмонга бағишланган «Лолақизғалдоқ» шеъридаги кайфият, изтиробли ўй-мушоҳадалар ҳарчанд шоир қиёфасига берилган чизгилар бўлибгина қолмай, унда ўзининг ички, пинҳона кечинмалари акс этганини туйиш қийин эмас. «Шеърдан –шеър ахтариб» шунга иқрор бўлиш мумкин. Дарҳақиқат, икки буюк шеъриятнинг йўлчиси – бедор виждон билан самимий ижод қила билди. Муҳаммад Юсуфнинг ботинини тимдалаган оғриқ ҳам аслида – миллат эрки ва озодлиги, Ватанни севиш, уни кўз қорчиғидай асрашлик ётади унинг дилномаларида. Рости-да, қўлига қалам олган чинакам истеъдодли борки, ўзи туғилиб ўсган юртнинг обод ва файзли кўринишини чин дилдан истайди. Бу истак шоирни юксакликка олиб чиқади, балки инсон шу истакнинг оқибатини кўра билсагина – адабиёт ярата олади. Бунга шубҳа қилмаса ҳам бўлади. Муҳаммад Юсуф ана шундай чин адабиёт фидойиси эди, ва, шундай бўлиб қолди ҳам.\nШуни алоҳида таъкидлаш жозики, «Лолақизғалдоқ» шеърининг умумий фони – кечинма қаъридаги умид ўзини англаётган шахс руҳиятининг ботиний иқрорлари самараси ўлароқ дунёга келгани аёнлашади. Юқоридаги кузатишлар шундан далолат берадики, шоир учун на унвон, на зар керак? Фикри ожизимча ҳеч нарса! Муҳаммад Юсуф каби чинакам истеъдод эгалари – мукофоту унвонлардан жуда БАЛАНДДА турган шоирлардан бири. Лолақизғалдоқ – ҳарчанд гул ҳақидаги шеър. Аммо, лекин унда ШАХС руҳиятининг ботиний ва зоҳирий кечинмалари, адоғсиз изтироблари акс этган. Негаки, шоир тизгинсиз ўй-мушоҳадалар исканжасида эзилади, шу боис ҳам, ўз дили ва қалбига, тўғрироғи юрагига яқин гулдан нажот исташга тутинади. У нажот Шавкат Раҳмондек улуғ сўз санъаткорига жуда ҳам керак эди. Мавжуд дунёдан, сохта дўсталарнинг, оқибатсиз кимсаларнинг етқазган жабр-зулуми, мунофиқлигидан ўзини баландда тутган ШОИР табиатнинг жонсиз, беозор мўъжизасига «Мендан нима қолар» дея суянишга мажбур. Шеърнинг поэтик интиҳоси қуйидагича якун топади:\nЖон сўнгги бошпона\nКўринадики, «шеърдан – шеър» излаган зукко китобхон содда ва ихчам сатрларда бўй кўрсатган ўзигагина хос образларга маҳлиё бўлади. Ундан ҳузурланади. Буни бошқача айтиш мумкин, масалан, умри давомида ҳаёт ва чин адабиёт орасидаги аёвсиз курашда, атрофидаги баъзи «адолатсизлик»ларни кўриб, иродаси етти букилган ШОИР дарди ҳақиқатдан ҳам, миллат дарди, унинг буюк ҳайқириғи эмасми?!\nАср интиҳосидаги дунё жуғрофиясидаги ажиб эврилишлар, бадиий адабиёт, хусусан шеъриятда ҳам инқилоб содир бўлишига катта руҳоний замин ҳозирлади. Борлиқнинг, тириклак ва яшаш моҳияти эндиликда – адабиётда чин истеъдодлилар учунгина кенгликларни идрок этишни тақозо этди. Муҳаммад Юсуфни биз фақатгина ўзи туғилган санада эмас, Худо берган ҳар бир кунда эслаш, энг катта савоб ишларимиздан бири бўлади. Ўзи айтганидек, «Шоирнинг ўзи ўлса ҳам, сўзи ўлмайди, Юракка кўмилар асл шоирлар». Шундай юракка кўмилган, шеъриятимизнинг икки БУЮК йўлчиси юрагидан ситилиб чиққан – ўлмас ШЕЪРлар йиллар давомида халқимизга хизмат қилишига шак-шубҳа йўқ!\nфилология фанлари бўйича фалсафа доктори (PhD)


Қозоғистон тошқинлардан қўқиб ортиқча сувларни Ўзбекистонга бериши мумкин - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:35 - Қозоғистон тошқинлардан қўқиб ортиқча сувларни Ўзбекистонга бериши мумкин\nҚозоғистон Бош Вазири ўринбосари Асқар Мирзахметовнинг Today.kz интернет нашрига айтишича, Қозоғистон ҳудудидаги сув омборларида тўпланган ортиқча сувларни Ўзбекистонга йўналтириш мўлжалланмоқда. Ўзбекистон томони бунга рози бўлибди.\n«Биз "Казгидромет" маълумотларига эгамиз. Икки миллиард кубометрга яқин сув тўпланган. Шардарада яна 500 миллион кубометр сув йиғилиши мумкин. Ҳозирча жиддий хавф йўқ, агар хавф туғилса ҳам биз Ўзбекистон томони билан келишиб олганмиз, ортиқча сувнинг бир қисмини уларнинг ҳудудига юборишимиз мумкин», – деган Мирзахметов.\nМаълумки, 3 кун аввал Қозоғистоннинг шарқий-шимолий қисмида Шарик дарёсига қуйиладиган Жембарак дарёсида сув кўпайиши натижасида Рузаевка қишлоғида сув сатҳининг фавқулодда тез кўтарилиши ҳолати кузатилган. Оқибатда 185 та уйни сув босган. Зудлик билан эвакуация ишлари амалга оширилган. Сўнгги хабарларга кўра, сув тошқини 3 кун ичида Остонагача етиб келиши мумкин.\nБу каби сув тошқинликлари Ўзбекистонга яқин жойлардан ҳам бўлиши мумкинлигидан хавотирга тушган қозоқлар ортиқча сувдан қутилиш йўлини қидириб қолганга ўхшайдилар.


Ўзбекистон республикаси олий ва ўрта махсус таълим вазирлиги наманган муҳандислик-қурилиш\nМаъруза №1 КИРИШ. ЭНЕРГЕТИК БАЛАНС ВА ИККИЛАМЧИ ЭНЕРГИЯ МАНБАЛАРИ ТЎҒРИСИДА ТУШУНЧА Режа\n2. Фаннинг мақсад ва вазифалари\n3. Ўзбекистонда энергетика менежменти ўқитишининг илк қадамлари\n4. Ўзбекистон энергетикасининг замонавий аҳволи ва ривожланиш истиқболи\nМаъруза № 2 ЭНЕРГЕТИК БАЛАНС ТУРЛАРИ Режа\n1. Техника тараққиётида энергетиканинг ўрни.\n2. Энергетик баланс турлари.\n3. Энергия тизимининг бошқа тизимлар билан боғлиқлиги\nМаъруза № 3 САНОАТ КОРХОНАЛАРИНГ ИССИҚЛИК БАЛАНСЛАРИ. ҚОЗОН ҚУРИЛМАСИНИНГ ИССИҚЛИК БАЛАНСИ. Режа\n1. Саноат корхонасининг иссиқлик баланси;\nЭНЕРГЕТИК БАЛАНС ВА ИККИЛАМЧИ\nЭнергетик баланс ва иккиламcҳи энергия манбалари фанидан маъруза матнлари Ўзбекистон Республикаси Олий ва ўрта махсус таълим вазирлигининг олий таълим давлат стандарти бўйича ва “Энергетика” таълим йўналишининг бакалаврлар тайёрлаш учун намунавий ўкув режа ва дастур асосида тузилган.\nУшбу маъруза матнлари “Иссиқлик энергетикаси” таълим йўналишларида тахсил олаётган талабалари учун мўлжалланган.\nМуаллиф: Кат.ўқ. О.Юсупов\nТақризчи: Доц. Ш.Набиев\nМаъруза матнлари «Энергетика» кафедрасининг 2019 йил __________ сонли йиғилишида мухокама қилинган ва институт илмий- методик кенгашига кўриб чиқиш учун тавсия қилинган.\nМаъруза матнлари институт илмий-методик кенгашининг 2019 йил___________сонли йиғилишида кўриб чиқилган ва фойдаланиш учун тавсия қилинган.\nКИРИШ. ЭНЕРГЕТИК БАЛАНС ВА ИККИЛАМЧИ ЭНЕРГИЯ МАНБАЛАРИ ТЎҒРИСИДА ТУШУНЧА\n2. Фаннинг мақсад ва вазифалари.\n3. Ўзбекистонда энергетика менежменти ўқитишининг илк қадамлари.\n4. Ўзбекистон энергетикасининг замонавий аҳволи ва ривожланиш истиқболи.\nЎзбекистон энергетикаси халқ хўжалигининг асосий соҳаси бўлиб, республикада иқтисодий ва техника тараққиётининг мустаҳкам пойдеворидир.\n1913 йилда Ўзбекистондаги барча электр стансияларнинг қуввати 3 минг кВт га тенг бўлиб, йилига 3,3 млн. кВтсоат электр энергиясини ишлаб чиқарилар эди.\nРеспубликада энергетиканинг равнақи Тошкент шаҳри яқинида жойлашган Бўзсув ГЭС и қурилишидан бошланган. Куввати 2 минг кВт бўлган бу стансия 1926 йилнинг май ойида ишга туширилган эди.\n"Энергетик баланс ва иккиламчи энергия манбалари" фани биринчи босқич талабаларининг бўлғуси мутахассислиги электроэнергетика билан таништиради, унинг ҳозирги жамиятдаги ўрни, ривожланиш тарихи ва илмий-техника тараққиётига таъсирини ўргатади.\nТалаба бўлғуси мутахассислиги билан қанчалик қизиқганлигига қараб, унинг талабалик ва муҳандислик ҳаётига шунчалик қизиқиши ортади. Ўқув жараёнида талаба нафақат бўлғуси мутахассислиги бўйича тушунчаларни ўрганади, балки шу билан бирга олий ўқув юртида ишлаш маҳоратини ҳам олади.\nБу умуменергетика фанлари ичида энергетиканинг ҳамма қисмлари ва уларнинг боғлиқлиги, уларда содир бўлаётган жараёнлар, энергияни узатиш ва унинг истеъмоли, ишлаш талаблари ва энергетик қурилмаларни конструктив бажарилиши, ҳозирги замондаги ҳолати ва энергетикани ривожланиш истиқболларини ўргатувчи фандир.\nЭнергетика инсоният жамияти таъсир доирасидаги катта глобал тазим ҳисобланади.\n"Энергетика" ва "енергетика фанлари" тушунчалари анчадан бери қўлланиб келинади, лекин ҳозирги даврда уларга жамланадиган фикр тугалланган деб ҳисоблаш тўғри эмас.\nЎзбекистон Республикасида қабул қилинган таълим тўғрисидаги қонун асосида юқори малакали кадрлар тайёрлашнинг миллий дастури 2 босқичли таълим тизимига ўтилган. Бу тизимга асосан юқори малакали мутахассисларни тайёрлашнинг 1 чи босқичида бакалавр 2 чи босқичида магистрлар тайёрлаш кўзда тутилган. Бундай ўқитиш тизими ўқув жараёнига илғор замонавий ўқитиш тизимларини ва технологияларини жорий қилишни талаб қилади.\nҲозирги пайтда Эвропанинг кўпгина илғор техника Университетлари ўқитиш тизимида глобал интернет ахборот тизимларига уланган замонавий ҳисоблаш техникасидан ташқари замонавий ўқитиш техник воситаларидан жуда кенг фойдаланиб келинмоқда.\nЎзбекистон электроенергетикаси 2001 йилдан бери ўз ичига кўмир саноати корхоналарини олган ҳолда, «Ўзбекенерго» Давлат Аксионерлик Компанияси тизимида очиқ турдаги аксионерлик жамияти бўлиб фаолият юритмоқда.\nКомпания таркибида 53 та корхона ва ташкилот киради, шулардан 39 та очиқ аксионерлик жамияти, 11 та унитар корхоналари, 2 та маъсулияти чекланган жамият ва компания фаолияти - энергосотишдан иборат.\nКомпания аҳоли ва халқ хўжалигини марказлашган электр таъминотини амалга оширади, ҳамда иссиқлик энергиясини коммунал-тайёр истеъмолчиларга республикамизнинг турли шаҳарларида амалга оширади.\n2005 йилда компания электростансиялари томонидан 46,2 млрд. кВтсоат электроенергия ишлаб чиқарилган. Истеъмолчиларга 9,9 млн. Гкал электр энергияси этказиб берилди, 16,9 млн. долларга электр энергияси экспорт қилинди.\n4. Назорат саволлари\n1. Ўзбекистонда биринчи қурилган ГЭС нинг қуввати неча кВт?\n2. Республикадаги катта ИЭС ва ГЭС лар қайси?\n3. Энергетиканинг уч жиҳатлари нималардан иборат?\n4. Энергетиканинг атроф муҳитга таъсири.\n5. Ўзбекистондаги электр стансияларининг сони ва қуввати.\nЭНЕРГЕТИК БАЛАНС ТУРЛАРИ\n1. Техника тараққиётида энергетиканинг ўрни;\n2. Энергетик баланс турлари;\n3. Энергия тизимининг бошқа тизимлар билан боғлиқлиги;\n4. Назорат саволлари.\nСаноат объекти, яъни саноат корхонасининг, унинг бўлимининг, технологик линиясининг, қурилмасининг энергетик баланси (бундан кейин энергобаланси) энергия сақланиш қонунинг (термодинамиканинг биринчи қонуни) хусусий ҳолдаги кўринишидир.\nЭнергетик баланс корхона энергетик хўжалик ҳолатини таснифловчи муҳим хусусият ҳисобланади. У бир томондан тўлиқ ҳолда келтирилган энергия (келтирилган қисми) билан иккинчи томондан фойдаланган энергия ва йўқотишлар (сарфланаган қисми) йиғиндиси орасидаги боғлиқликни тўлиқ қиймат нисбатларини кўрсатади.\nЭнергетик баланснинг келтирилган қисми, корхонага келаётган қиймат кўринишдаги энергетик ресурс турларини ўз ичига олади, сарф қисми эса барча турдаги энергоресурс сарфлари, жумладан ташишдаги, қайта ҳосил қилишдаги ва фойдаланишдаги йўқотишлар мажмуасини ўз ичига олади.\nСаноат корхоналарининг энергетик баланси қуйидаги сифатлар бўйича таснифланади:\nенергия истеъмоли объектлари бўйича – корхона, ишлаб чиқариш, сех, бўлинма, қурилма, ускуна энергобаланси ва ҳакозо;\nмақсадли йўналиши бўйича – технологик энергобаланслар (асосий, ёрдамчи технологик линиялар бўйича), санитар-техник эҳтиёж энергобаланслари (иситиш, вентилясия, ҳавони маромлаш, ёритиш ва ҳакозо);\nенергетик оқимлар турлари жамламаси бўйича – ёқилғи-енергетик заҳираларни умумий истеъмоли бўйича ихтиёрий энергобаланс; истеъмол қилинаётган энергия заҳираларнинг алоҳида турлари ва ўлчамлари бўйича шахсий энергобаланслар;\nишлама вақти бўйича (ҳисоботли, ўтган давр бўйича аниқ кўрсаткичлар асосида ҳисобот бўйича тузиладиган; режали, энергия сарфини камайтириш бўйича топшириқни назарга олган ҳолда режалаштирилаётган яқин даврга тузиладиган);\nлойиҳавий, лойиҳа вақтида тузиладиган;\nистиқболли, корхона энергетик хўжалиги ва ишлаб чиқариш жараёнидаги, ҳамда технологиядаги тубдан ўзгаришларни ҳисобга олган ҳолда режалашитирилаётган вақтга тузиладиган;\nишламаси бўйича – тажрибавий , энергетик оқимнинг аниқ ўлчам ва сарфлари бўйича тузилган; ҳисобий, кўрилаётган ишлаб чиқаришнинг энергия истеъмоли ҳисоби асосида тузилган; тажриба-ҳисобий, ҳам аниқ ўлчовлар, ҳам ҳисоблар асосида тузилган;\nтўлдирилиш шакли бўйича – синтетик, келтирилган энергия ташувчиларни корхона ичида ёки алоҳида элементларида тарқалишини кўрсатувчи; аналитик, энергия ташувчилардан фойдаланишни таснифини ва кенглигини кўрсатувчи, ҳамда энергия ташувчиларнинг умумий сарфини фойдали сарфга (шартли-фойдали) ва энергия заҳираларни йўқотишга ажратиш орқали тузиладиган.\nЭлектр ва иссиқлик энергияси ишлаб чиқарадиган энергия тизими бевосита ёқилғи таъминлаш тизими, яъни бирламчи энергия манбалари, билан боғланган.\nЭнергия тизимининг қурилиши ва ишлаши кўп ҳолларда табиий омилларга боғлиқ, масалан сув ҳавзаларининг жойлашиши ёки энергия манбалари ва истеъмолчиларининг географик жойлашиши.\nБиосферанинг ҳолати, унинг ифлосланганлик даражаси, энергетик қурилмаларнинг ишга боғлиқ ҳолда энергия тизимларининг ишига ва уларнинг техник тавсифларига чекланишлар киритади.\nЭнергия тизимини бошқариш нафақат биосфера таъсири жиҳатидан олиб борилиши керак, балки ёқилғи таъминлаш тизимининг омили, саноатни ва транспортни энергияга эҳтиёжи омили ва бошқа омилларни ҳам эътиборга олиш керак. Буларни ҳаммаси муҳандис-енергетикларни кенг миқёсида тайёрлаш кераклиги тўғрисида гувоҳлик беради.\nЗамонавий муҳандис нафақат махсус техник доирада яхши фикрлаши керак, балки қабул қилинаётга қарорларни атроф муҳитга таъсирини кўра билиши лозим. Масалан, сув электр стансияси қурилишда, катта жойдаги эрларни сувга кўмилиши оқибатида аҳолини яшаш жойларидан кўчиришга тўғри келади, бу ўз навбатида одамларнинг кундалик ҳаётини ўзгартиришга ва қишлоқ хўжалигига зарар этказишга олиб келади. Бундан ташқари бу стансиянинг қурилиши табиат микроклиматига ҳам таъсир этади.\n1. Фойдаланилаётган энергия манбаларини санаб беринг.\n2. Энергетик баланс турлари тўғрисида гапиб беринг.\n3. Энергетиканинг бошқа тизимлар билан боғлиқлиги.\n4. Энергетиканинг келажаги қандай?\nСАНОАТ КОРХОНАЛАРИНГ ИССИҚЛИК БАЛАНСЛАРИ. ҚОЗОН ҚУРИЛМАСИНИНГ ИССИҚЛИК БАЛАНСИ.\n2. Қозон қурилмасининг иссиқлик баланси;\n3. Тикланадиган ва тикланмайдиган энергия заҳиралари;\nПри составлении энергобаланса промышленного предприятия удобно восползоваця следующей обобщенной схемой или моделю, приведеной на рис. 1.3.1. Здес и - потоки теплоты, поступающие и удаляемые из объекта с потоками веществ


Украина Президенти Виктор Юшченко парламентни тарқатиб юбориш масаласини муҳокама қилгани турли фракциялар вакиллари билан учрашишга тайёрланмоқда.\nМазкур масала юзасидан маслаҳатлашувлар душанба куни бошланади. Агар музокаралар натижа бермаса, Юшченко парлментни тарқатиб юборишини айтмоқда. Юшченко парламентдаги россия-параст фракцияларни ноконституциявий ҳаракатларда айбламоқда, яъни бу партиялар президентни қўллаб-қувватлайдиган гуруҳ вакилларини ўз томонига оғдиришга ҳаракат қилаётганликда айбланмоқда. Шанба куни Юшченко ва унинг асосий рақиби бош вазир Виктор Януковичнинг ўн минглаб тарафдорлари намойиш ўтказди. Якшанба куни Януковичнинг 70га яқин тарафдори парламент олдида намойиш ўтказиб, президентдан парламент ўз ишини давом эттиришига ҳалақит бермасликни талаб қилди.


Россия мудофаа вазирлигининг собиқ ходимаси шартли равишда қамоқдан озод қилди\n18:06 / 25.08.2015\nРоссия суди мудофаа вазирлигининг 800 млн рубль маблағни ўзлаштиришда айбланаётган ходимаси Евгения Васильевани шартли равишда озодликка чиқарди. РИА Новости агентлигининг маълум қилишича, у колониядан бугун чиқарилади.\n“Суд Васильева адвокатларининг шартли равишда муддатдан илгари озод қилиш ҳақидаги илтимосини қондиришга қарор қилди”, - дейилади суднинг якуний хулосасида.\n2015 йил майида “Оборонсервис”да улкан миқдордаги пулларни ўзлаштириб, давлат манфаатларига 800 млн рубль миқдорида зиён етказишда айбланган Евгения Васильева суд томонидан 5 йиллик қамоқ жазосига ҳукм қилинган эди.\nШунингдек, у зарар кўрган ташкилотларга 77 млн рубль тўлаб бериши кўрсатилган эди.\nШартли равишда озод бўлиш имконияти Васильевада жуда тез пайдо бўлди: суд бунинг учун аёл уй қамоғида ўтказган вақти етарли деб топди. Шундан сўнг у фақат жабрланувчиларнинг ва прокуратуранинг розилигини олиши, шунингдек, колониядан ижобий тавсифнома олиши керак эди.\nВасильеванинг озодликка чиқишини тезлаштириш учун унинг отаси барча даъволар бўйича белгиланган 217 млн рубль миқдоридаги қарздорликни август бошига қадар тўлади.


ИҒВО КОНИ ЁПИЛДИ (МИ?) - 25 Октября 2008 - Ҳимоячи\nЧоршанба, 23.06.2021, 15:28\nГлавная » 2008 » Октябрь » 25 » ИҒВО КОНИ ЁПИЛДИ (МИ?)\nИҒВО КОНИ ЁПИЛДИ (МИ?)\n22 октябрь кунида www.birlik.net Интернет саҳифаси ўзининг иғво хабарларини йўқотди. Мухолифатдаги “Бирлик” халқ ҳаракати партиясининг раиси Абдураҳим Пўлатов тўрт йил давомида йиғиб келган турли туман бўҳтонларию, кимларгадир нисбатан ёзган ҳақоратомуз чиқишлари кечки вақтда, қандайдир ярим соат ичида тўсатдан ғойиб бўлди.\nАбдураҳим Пўлатов "хазина" деб атайдиган хабарлар архивига қулф солинди ва ҳозирда саҳифа ўқувчилари энг сўнги кунлардаги хабарлардангина "баҳраманд" бўла олишлари мумкин холос. Албатта мухолифатдаги “Бирлик” партияси раҳбари ўз “ижод намуналаридан” тўсатдан воз кечиб юборганига ишониш қийин, шундаки, тўрт йилда “пешона тери” билан йиғган иғво ва тўҳматларини шунчаки кўринмайдиган қилиб қўйганлиги ҳақиқатга яқинроқдир. Мухолифатдаги “Бирлик” партияси аслида кимга мухолиф эканлигини кўпчилик тушуна олмай сарсон эди. “Дўстимнинг душмани менга ҳам душман” деган ҳикматдан келиб чиқадиган бўлсак, сўнги дамларда Абдураҳим Пўлатов “Эрк” демократик партияси раҳбари Муҳаммад Солиҳни, ҳамда “Бирлик” партисни ташкил этишда ва уни оёққа турғазишда жонбозлик кўрсатган шоир ва қўшиқчи Дадахон Ҳасанов, шоир Ёлгор Обид, ҳамда кўплаб А.Пўлатов ғояларини қўлламайдиган шахсларга нисбатан бўҳтон тарқатиш билан машғул бўлиб келаётганди. Бу ишларни у жами бирликчилар номидан бажарганлигини инобатга олинадиган бўлса, барчамиз баробар тўҳматчи бўлдик, ёинки жуда бўлмаса тўҳматларга шерик бўлдик дейишимиз мумкин.\nКуни кеча, яъни 21 октябрь кунида “Бирлик” сайти раҳбари (Абдураҳим Пўлатовни фақат шу ном билан аталса дуруст бўларди) партиянинг нашри бўлган “Ҳаракат” журнали, ҳамда “Бирлик” интернет саҳифаси ўз ва Пўлат Охуновнинг мулки эканлигини баён қилганди. Бугун эса айни шу материални ҳам сайтда кўрмаяпмиз. Нима бўлди? Наҳотки Абдураҳим Пўлатов хатоларини тан олиб тўғри йўлни танлаган бўлса? Наҳотки у яқиндагина ўзи “террорчи”, “ҳизбут таҳрирчи” деб атаган Исмоил Дадажоновларни ҳақорат қилишдан тўхтаган бўлса?\n“Мен уни (А.Пўлатовни) Европа судига беришимни билдирдим ва шундан сўнг бу ҳодиса рўй берди”- дейди Исмоил Дадажонов, - “ҳақоротларнинг кети узилмади ва оқибат шу бўлдики, бу ишлар суд аралашуви орқали барҳам топади деган қарорга келдим”.\nПартия раиси муовини бўлган Исмоил Дадажонов ҳозир Швецияда яшайди ва бирор дақиқа бўлсин, ўз миссиясини унутмаганлигини, Ўзбекистонни эркин бир мамлакат тарзида кўриш орзусидан кечмаганлигини ҳикоя қилади. Бироқ, унинг фикрича мухолифат ичдаги мухолифлар ҳам бу йўлда тўғаноқ бўлмоқда.\n“Мен Абдураҳим ака билан гаплашганим ҳам йўқ, шунчаки “Ватандош” сайтида эълон қилинган мақола тагига изоҳ ёздим ва уни судга беришга тайёргарлик кўраётганимни билдиргандим. Натижа шу бўлдики, “Бирлик” раҳбари ўз иҳғволарини яшириш йўлига ўтди”, - дейди Исмоил Дадажонов.\n“Бирлик” 1988 йилда эълон қилган мақсадларига ҳали эриша олмагани ва устига устак Абдураҳим Пўлатовнинг хурмача қилиқлари мухолифатни пароканда қилишгача олиб борди. Ватандан қувилган қочқинлар “Бирлик” сайти раҳбарининг нишонига айланди. Сайтда етарлик даражада ҳқаоратланган Исмоил Дадажонов Абдураҳим Пўлатов томонидан ёзилган барча туҳматларни сақлаб қўйганлигини ва яқин орада судга мурожаат қилишни режалаштираётганини ҳам таъкидлаб ўтди.\nБалки шу билан иғво кони оғзига чўян қопқоқ қўйилар. Тағин яна ким билсин?\nПросмотров: 638 | Добавил: himoyachi | Рейтинг: 0.0/0


Ўттиз йиллик тажриба: Эркак кишининг турмушидан келиб чиқиб айтган монологи - zarnews.uz\nЎттиз йиллик тажриба: Эркак кишининг турмушидан келиб чиқиб айтган монологи\nМени алдашди. Мени мактабимда, мен таҳсил олган коллежимда, олийгоҳимда, мен ишлаган ишхоналаримда алдашди. Телевизорда, ўқиган китобларимда – ҳамма жойда алдашди. Ҳатто қариндошларим, ота-боболарим ҳам ёлғон айтишибди. Мен сохта тушунчада, эмансипация ва матриархат даврида улғая бошладим. Менга ёлғон гапиришди ва мен алданиб қолдим, ишондимки – аёл ва эркаклар бир хил инсонлар деб. Улар биз каби жинси шим ва кроссовкалар кийиб юра оладилар. Аёллар биз эркаклар каби директор, бошлиқ бўлиб ишлай оладилар, машина ҳайдайдилар. Фақат физиолиогия жиҳатидан бироз бошқачароқ, бўйи пастроқ, ташқи кўриниши эса гўзалроқдир.\nҲақиқат йўқ… Ишдан ҳориб-чарчаб, кучсиз ва мадорсиз уйингга пул олиб келсанг-да, диванингга зўрға қулаганингда яна жанжал эшитсанг! Албатта, ҳаққоний равишда жавоб қайтаргинг келади. Ҳеч бўлмаса, мағрур ёлғизликда қолгинг келади. Мен ана шундай қилардим ва, албатта, бу менинг хатоим эди. Жанжал бошланяптими, демак, аҳли аёлингга юзинчи маротаба “Сенинг кўзларинг гўзал…” дея бағрингга босиш вақти келди. Фақат бу самимийлик билан бажарилиши шарт, енгил-елпи, номига қилинган ҳаракат бўлмаслиги керак. Шунчаки ундан қутулиш учун гапирган носамимий гапинг аёлингнинг ҳаракатларида катта “тўфон”ни уйғотади. Бунинг аёллар тилидан қилинган таржимаси шуки: “Ишонмайман! Яна бир бор қайтаринг, мени бунга ишонтиринг”. Демак, тўппа-тўғри бу оловга кириб, оилангни бу жанжаллардан, ўз суюклигингни меҳринг билан қутқаришинг керак.\nҲақиқат йўқ… Бундай ҳаётнинг фақат икки томони бор, холос. Бири тушунарсиз хатти-ҳаракатлар, аммо айнан шу ҳаракатлар оилангни уйғунликка, ҳамоҳангликка олиб келади. Тушунарсиз томони эркаклар учун, бироқ аёллар учун ўта оддий ва тушунарли. Бундай ишда таржимон йўқ. Кўпчилик ўз аёлида ўзи каби эркакни кўради. Фақат физиологик жиҳатдан фарқ бор ҳисоблайди. Кўп эркаклар эса аёлларни оналар каби кучли, матонатли деб қабул қиладилар, зинҳор аёллар ҳақида “заифа бўлган қизалоқ” деган тушунчада эмаслар.\nЕлкан, шамол бўлмаса, катта денгизда ҳаракатсиз тўхтаб қолади… Фақат эркакларнинг ширин гаплари амаллари билан бир хил бўлиши керак. Шундагина бу гапларнинг кучи пайдо бўлади…


ТОШКЕНТ – “Терговчи қонунбузарларга чора кўриш ўрнига, президентга йўллаган мурожаатимни қайтиб олишни сўради”\nТОШКЕНТ. “Мен – Санжар Ғиёсов, Тошкентдан ёзмоқдаман. “Миллий тикланиш” партияси аъзоси, Тошкент давлат иқтисодиёт университети талабаси, Олий Мажлис ҳузуридаги қонунчилик муаммолари ва парламент тадқиқотлари институти қошида ташкил этилган “Ёш қонуншунослар клуби” аъзосиман.\nАввалроқ “Сиздан Телеграм”да “AKFA Group” тасарруфидаги “Vortex line” МЧЖ заводида тунги сменада ишлаётганимда кўзимга алюминий қипиғи кириб жароҳат олганим, аммо завод раҳбарияти иш вақти жароҳат олганим ҳолати юзасидан суриштирув ва экспертиза ўтказишга тўсқинлик қилаётгани ҳақида президентга мурожаатим чоп этилган эди. Мурожаатим чоп этилгач, Олмазор тумани ИИБ терговчиси мени бошқарма биносига чақирди. Терговчи ва яна икки ИИБ ходими мендан президентга қилган мурожаатимни қайтиб олиб, “ИИБ менинг мурожаатим билан шуғулланмоқда” деган мазмунда мақола чиқаришимни сўради. Мен эса адолат излаш йўлидаги ҳаракатни тўхтатмаслигим, Конституциявий ҳуқуқларимни ҳимоя қилишда давом этишимни билдирдим. Мен терговчига суд-тиббий экспертиза хулосасида жароҳатим ўз исботини топганини айтиб, қалбаки имзолар билан боғлиқ даъволарим қонуний ечилиши лозимлигини баён этдим. Аммо июнь ойи ўтаётган бўлса-да, терговчи бу борада бирор чора кўрмади.\nҚолаверса, ўзимни ҳимоя қилиш учун “Vortex line”дан менинг жароҳатланишимга оид деб билган ва менга тегишли ҳужжатларнинг нусхасини сўрасам, улар менга ҳужжатларим ёниб кетганини айтмоқда. Бу ҳлолат ғалати эмасми? Шикоятлар қилиб бошлаганимдан кейин негадир фақат менинг ҳужжатларим ёниб кетмоқда…\nДавлатимиз раҳбари Шавкат Миромонович ҳуқуқ-тартибот органларидан халқ билан ишлаш услубини тубдан ўзгартириб, халқ дарди билан яшаш лозимлигини талаб қилмоқда. Лекин ҳуқуқ-тартибот органларининг баъзи масъулиятсиз ходимлари ижро жараёнидаги хатолари сабаб бутун тизимга нисбатан ишончсизлик кайфияти пайдо бўлмоқда. Президентимизнинг қонун устуворлиги ва жазо муқаррарлиги ҳақидаги талаби қоғозда қолиб кетмаслигига ишонаман. “VORTEX LINE” МЧЖ заводидаги адолатсизликларга барҳам беришни ички ишлар вазири Пўлат Бобожонов ўз назоратига олишини сўрайман”.\n(Бу хабар Озодликка 5 июнь куни келди)


ИнтерФУТБОЛ :: Криштиану Роналдуни "Юве"дан ҳайдаш керак?\n«Ювентус»нинг собиқ президенти Жованни Коболли Жильи жамоа раҳбариятини бош юлдуз Криштиану Роналдуни таркибдан ҳайдашга чақирмоқда. Қаранг-а, ғалати, жуда ғалати эмасми? Ҳар ҳолда, португалиялик юлдуз ҳозир ҳам «кекса синьора» етакчиси саналади. Лекин собиқ раҳбар ўз гапини кучли далил билан асослади - унинг иддаосига кўра, Криштианунинг 1та голи 1 миллион еврога тушаётган экан. Шундан сўнг таҳлилчилар дарров текшириб кўришди ва Жильининг гапи деярли тўғри чиқди...\nРоналду жуда қиммат...\n«Ювентус» Европа Чемпионлар Лигаси 1|8 финалида нисбатан «юмшоқ»роқ туюлган рақибга дуч келганига қарамай, мусобақадан чиқиб кетди. Яъни туринликлар 2та ўйиннинг умумий натижасига кўра, камтарин «Порту»га йўл бўшатишди. Шу билан Криштиану Роналдунинг «кекса синьора» билан ЧЛдаги учинчи уриниши ҳам омадсиз хотима топди. «Реал»нинг кетма-кет «шалпангқулоқ» олишига катта ҳисса қўшган португалиялик юлдуз 3 мавсум давомида «бьянконерлар» билан Европа клуб футболининг энг нуфузли турнирида лоақал ярим финал юзини ҳам кўргани йўқ. «Ювентус» 2019 йили чорак финалда ёш ва жасур «Аякс» томонидан тўхтатилган бўлса, ЧЛнинг ўтган мавсумида Италия гранди йўлига «Лион» тўсиқ қўйди. Мана, энди Сержиу Консейсао бошқарувидаги «аждарлар» ҳам «Аякс» ва «Лион»дан кам эмасликларини исботлашди. Аввалги мавсумлар «плей-офф» босқичида «Юве» сафида фақат Роналду гол урганди, бу сафар у «Порту» дарвозасини нишонга олиш миссиясини бажаролмади. Турин клубининг 2та ўйиндаги 4та голидан 3таси Федерико Кьеза, яна бири Адриан Рабьо ҳисобига ёзилди.\nХуллас, жамоа ЧЛ илк «плей-офф» раундидан кейиноқ четга чиққач, энг жиддий танқидлар айнан Роналдуга қаратилди. Кўпни кўрган мутахассислар ҳаттоки, «Ювентус» раҳбариятига 36 ёшли португалиялик билан тезроқ хайрлашиш кераклигини уқтиришмоқда. Яъни бу ишни келаси ёздан кейинга қолдирмаслик керак эмиш. Хусусан, «Ювентус»нинг собиқ президенти Жованни Коболли Жильи барчасини қўполроқ оҳангда баён этди. У Роналду трансферини «жуда қимматга тушган хато» сифатида баҳолади ва буни тезроқ тузатиш шартлигини алоҳида таъкидлади. «Аслида Роналду билан шартнома тузиш мутлақо нотўғри бўлди. Криштиану Туринга келган куниёқ бу ҳақда баралла гапирган эдим. Ҳа, биламан, Роналду - қойилмақом чемпион. Аммо у жуда қимматга тушади. Энди ҳаммаси «Ювентус»га боғлиқ. Ахир клуб Роналдунинг 1та голига 1 миллион евродан тўламоқда. Андреа Аньелли ўзига танқид кўзи билан қарасин, унинг атрофида муносиб мутахассислар йўқ. Ҳозирги омадсизликларда Пирлони асло айбламайман, ўзим ҳам вақтида тажрибасиз Феррарани ишга ёллаган эдим. Ушбу тайинловимга ижобий баҳо бериш мушкул. Аньелли ҳам таваккал қилиб кўрди. Чунки Саррини жамоада ортиқ кўришни истамади ва Пирло вариантига кўнди. Билишимча, Паратичи ва Недвед уни бу иш беришига қатъий ишонтиришган. Энди «Ювентус» тезроқ тикланиши керак. Ўйиндан кейин Недведнинг асабий ҳолда жазавага тушгани? Уни буюк чемпион сифатида билардим, аммо аён бўлдики, «Ювентус» вице-президенти лавозимига муносиб эмас экан. Қисқаси, раҳбарият Павелнинг клубдаги ролини обдон ўйлаб кўриши керак. Дейлик, Недвед собиқ мураббий Аллегри иштирокидаги сўнгги матбуот анжуманига ташриф буюрмади ва бундай муносабат менга сира ёқмади. Биламан, иккиси унча чиқишолмасди, аммо клубга катта хизмати сингган кишига ҳурмат бажо келтириш керак, барибир. Павел ўша пайт чет элда бўлганини айтиб, ўзини оқлади, аммо бу ёлғон: у Италияда эди. Менимча, Недвед «Ювентус» услуби ва нуфузига мувофиқ эмас.\nАсосий хулоса битта - клуб мавсум охирида Роналдуни сотиши ва Паратичини ҳам ишдан бўшатиши керак. Эҳтимол, Аньелли уни кейинчалик четлаш учун атайин лавозимини кўтаргандир... Бундай сценарий чиндан ҳам, ҳақиқатга яқин», - деди Жильи.\n1та голи чиндан ҳам, 1 миллион евроми?\nКелинг, энди Жильи жаноблари ҳақиқатни гапиряптими ёки рақамларни бўрттириб юборган - шуни аниқлайлик. Кришнинг «Юве»даги йиллик маоши 31 миллион еврони ташкил қилади. 2,5 мавсум давомидаги статистикаси - 121та ўйинда 92та гол (охирги 2та ўйиндаги натижаси қўшилмаган). Турин клуби бу даврда Роналдуга жами 73,7 миллион евро миқдорида маош берган (дарвоқе, португалиялик футболчи ўтган йилнинг март ойида юзага келган COVID-19 пандемияси билан боғлиқ инқироз туфайли иш ҳақини камайтиришга рози бўлиб, 3,8 миллион евродан воз кечган ва бу умумий суммага киритилмаган). Хуллас, қолгани математиканинг иши - 73,7ни 92га бўламиз ва 0,8 миллион евро келиб чиқишини кўрамиз. Қисқаси, «Ювентус» ЧЛ-2020|2021дан тушиб кетган вақтгача Криштиануга ҳар бир голи учун тўлаган сумма шу. Демакки, Жованни Коболли Жильи рақамларни бирозгина ошириб кўрсатган бўлса-да, фикрида жон бор: Роналду ҳақиқатан ҳам, «кекса хоним» учун ҳаддан ташқари қимматбаҳо «ўйинчоқ»дек кўринмоқда. Ҳар ҳолда, унга тикилган маблағ натижа бобида ўзини оқламади. Зеро, португалияликни жамоани айнан Чемпионлар Лигаси «плей-офф» босқичларида ўз ортидан эргаштириши учун харид қилишган. Бинобарин, «Юве» ички биринчиликда унингсиз ҳам мақсадга эришарди катта эҳтимол. Бироқ Криш амалда фақат «Атлетико» билан қарама-қаршиликда ўз даражасини кўрсатди, кейин сукунат домига чўмди...\nКриштиану Роналду ва «Ювентус» ўртасида расмийлаштирилган 4 йиллик шартнома 2022 йилнинг ёзида якунига етади. Эҳтимолки, футболчининг ўзи яна бир йил Туринда қолишни хоҳлар - бу унинг учун якуний уриниш. Ҳар ҳолда, Криш «бьянконерлар» билан ҳам «шалпангқулоқ» кубокни ютиш асносида бутун дунёга буюк эканлигини яна бир марта исботлашни хоҳлайди. Бироқ танганинг иккинчи томонини ҳам унутмаслик керак - Аньелли эҳтимолки, аллақачон ҳаммасини ҳал қилиб қўйгандир. Бинобарин, унинг яқин келажакда клубда глобал қайта қуриш ишларини бошлаши ҳақида гап-сўзлар тез-тез қулоққа чалинмоқда...


Ўзбекистонда курьерлик жўнатмаларини текширишга рухсат берилди\n00:26 / 27.04.2016\nЎзбекистоннинг "Тезкор-қидирув фаолияти тўғрисида"ги қонунига курьерлик жўнатмалари текширилишига рухсат берувчи тузматалар Ўзбекистон Президенти Ислом Каримов томонидан имзоланган қонунга кўра амалга киритилди. Бу ҳақда Sputnik нашри хабар бермоқда.\nТузатмаларга кўра, "тезкор-қидирув фаолияти турлари" тушунчасига курьерлик жўнатмалари назорати ҳам киритилди. Бу назорат тезкор-қидирув фаолияти масалаларини ҳал қилишда аҳамиятга эга ахборот олиш учун бу турдаги жўнатмаларни яширин тарзда танлаб олиш ва ўрганишдан иборат. Аввалроқ тезкор-қидирув тадбирлари фақатгина почта жўнатмаларига татбиқ қилинган.\nЎзбекистон парламенти маълумотларига кўра, айни вақтда курьерлик (хусусий) жўнатмалар улуши Ўзбекистонга юбориладиган жами жўнатмалар ҳажмида 85 фоизни эгаллайди, бу орада почта жўнатмалари улуши эса камайиб бормоқда. Аввалроқ Ўзбекистон бош прокуратураси киритилаётган тузатмалар интернетдаги жиноий тўдалар томонидан борган сари кўпроқ қўлланаётган курьерлик жўнатмаларидан фойдаланишда тезкор ҳаракатлар ва қидирувни ўтказиш учун ҳуқуқий асосни яратишга имкон бериши айтилганди.\n"Тезкор-қидирув фаолияти тўғрисида"ги қонун 2012 йил декабрда қабул қилинган ва бир йилдан кейин амалга киритилган. Қонунга кўра, тезкор-қидирув тадбирларини ўтказишга фақатгина давлат идораларининг ваколатли тезкор бўлинмаларига рухсат берилган. Бундай ҳаракатларни бирор юридик ёки жисмоний шахслар, сиёсий партиялар, диний ёки бошқа нодавлат нотижорат ташкилотлари манфаати йўлида ўтказиш тақиқланади.\nЎзбекистонда айни вақтда почта-курьерлик хизматларини тақдим қилувчи 30 га яқин компания фаолият юритади. Ўзбекистонда курьерлик хизматлари ёрдамида онлайн-дўконлар орқали импорт маҳсулотлар харид қилиш охирги 3 йил ичида оммалашиб кетди. Ўзбекистонда фаолият юритувчи почта-курьер операторларнинг ўртача йиллик обороти турли ҳисоб-китобларга кўра 20 млн доллардан 50 млн долларгачани ташкил қилади.


Бир кекса киши ўзининг 25 ёшли ўғли билан поездда кетаётган эди. Дераза ёнида ўтирган ўғилнинг юзида шодлик, ҳурсандчилик барқ уриб турарди. У қўлини деразадан ташқарига чиқарди ва қўлига урилаётган ҳавони ҳис қилиб: “Отажон, қаранг, ҳамма дарахтлар орқа тарафга қараб юряпти” деб қичқирди. Кекса ота ўғлининг ҳурсандчилигига шерик бўлиб, табассум қилиб қўйди.\nУлар ўтирган хонада улар билан бирга эр-хотин ҳам кетаётган бўлиб, ота ва ўғил ўртасидаги суҳбатни тинглаб боришарди. Улар “Нега 25 ёшли йигит гўдакларга хос хатти-ҳаракат қиляпти?” деб асаблари таранглашиб, ҳайрон бўлаётган эдилар.\nТўсатдан йигит: “Отажон, анави адирларни, у ердаги ҳайвонларни қаранг! Булутларга қаранг, поезд билан бирга сузишмоқда” деб қичқирди. Кап-катта йигитнинг гапираётган гапларидан эр-хотиннинг баттар энсаси қотаётган, таажжуби тобора ортаётган эди.\nКейин ёмғир ёға бошлади ва йигитнинг қўлларига ёмғир томчилари келиб урилди. Бундан йигитнинг юзлари янада ёришиб, шодлиги зиёда бўлди. Шу пайт йигит: “Отажон, қаранг, ёмғир ёғяпти. Ёмғир томчилари юзимни “силаяпти”. Қаранг, отажон, қаранг!” деб қичқирди.\nБу сафар эр-хотин йигитнинг қилиқларига тоқат қилиб туролмай, кекса отасидан: “Нега ўғлингизни табибга олиб бориб, уни даволатишга ҳаракат қилмайсиз?” деб сўрашди. Шунда кекса ота: “Биз шифохонадан келяпмиз. Ўғлимнинг кўзлари очилиб, умрида биринчи марта дунёни кўра бошлади” деб жавоб берди.\nИнтернет маълумотларидан Нозимжон Ҳошимжон таржимаси